text:
Tað sum vitast kann um Gud liggur teimum jú opið; Gud hevur gjørt teimum tað opinbert. Ósjónliga vera Hansara, bæði æviga kraft og guddómleiki Hansara, sæst frá skapan heimsins; tað skilst av verkum Hansara; tey hava tí onga avsakan (Rómbrævið 1: 19-20)
Henda greinin viðger serstakliga spurningar um ateismu, moral og siðalæru út frá skrivingini hjá Richard Dawkins og Paul Kurtz.
Dawkins er av tí hugsan at sjálvsøkni menniskjans skyldast at menniskjan er ein maskina stýrd av arvaeindum. Vit kunnu byrja við at siga, at mong hava lýst hesa hugleiðingina hjá Dawkins sum vanligu dagligu egoismuna sum býr í okkum, men Dawkins hevur opinbart eina meiri eirindaleysa atferð í huga. Hetta 'sjálvsøkni' snýr seg um meg og mín týdning, um at verða sterkast og at yvirliva; í stuttum nakað sum knýtir seg at 'social darwinismu'. Dawkins gevur tó úttryk fyri at dapra myndin av menniskja natúruni nýtist ikki at taka móti frá okkum, tí menniskjan kann hóast alt læra seg at stríða ímóti óndu natúru sínari. Tað er í hesum høpið at eg dragi ateistiska heimspekingin Paul Kurtz uppí, sum ein í hálvavegna mótsigur Dawkins og gevur úttryk fyri at ein slíkur bardagi nóg illa kann definerast út frá ein ateistiskari heimsáskoðan.
William Provine (professari í Cornell universitetinum) sigur soleiðis um modernaða samfelagið sum sermerkt er avgudloysis ávirkan:
‘modernaða samfelagi leggur upp til at vit arva onga siðamentan ella etiskar lógir, einki absolut sum kann vegleiða menniskja samfelagið’.
Orðini hjá Provine lýsa gudleysu heimsmyndina, soleiðis sum Dawkins eisini lýsir hana!
Innan menningarlæruni er henda dapra lýsingin grundleggjandi galdandi. Richard Dawkins fer so langt sum at bólka menniskja við eina maskina, stýrda av sjálvsøknum arvaeindum. Hesar arvaeindir virka í maskinuni sjálvsøkni sum leggur upp til at maskinan nørist yvirtekur, útruddar og yvirlivir?
Hetta er niðurstøðan hjá gudloysinginum Richard Dawkins í bókini ‘The Selfish Gene’ (1-12). Dawkins skrivar:
‘My own feeling is that a human society based simply on the gene’s law of universal ruthless selfishness would be a very nasty society in which to live. But unfortunately, however much we may deplore something, it does not stop it being true. This book is mainly intended to be interesting, but if you would extract a moral from it read it as a warning. Be warned that if you wish, as I do, to build a society in which individuals cooperate…you can expect very little help from biological nature.’
Tikið samanum, so fylgja arvaeindirnar einari eirindaleysari lóg. Dawkins fastheldur at eitt samfelag sum stýrt verður út frá slíkari lóg, neyvan verður livandi í; harmiligt heldur professarin, men tó ein veruleiki.
Vælkomin til tað gudleysu heimsáskoðanina.
Dawkins er tó ikki óvitandi um vandan við slíkum úttalisum, tí leggur hann samstundis dent á, at hann ikki vil miðskiljast. Dawkins ynskir ikki at bólkast saman við teimum sum ynskja samfelagið at fylgja arvaeinds sjálvsøknini:
‘I am not advocating a morality based on evolution. I am saying how things have evolved. I am not saying how we humans morally ought to behave’ (3).
Sjálvur ivist eg onga løtu í at Dawkins harmast um hesa støðuna sum tilveran og menniskjan er knýtt at; eg eri vísur í at Dawkins ikki ynskir arvaeindunum at stýra okkara samfelags tilgongd og hugburið. Men hareftir uppstendur trupuleikin, tí óansæð um Dawkins leysrívir seg frá lívfrøðiligu ávirkanini á okkara moral og etik, so viðger Dawkins kortini í hesum høpi, lívfrøði í samband við atferð:
‘I am an ethologist, and this is a book about animal behavior’ (xi)
Við ‘djór’ meinar hann eisini við menniskju: ‘Among animals, man is uniquely dominated by culture ’ (3).
Men enntá í hesum høpinum er menniskjan í huguheimi Dawkins, fyrst of fremst ein maskina; vit eru blind og forritaði:
‘We are survival machines—robot vehicles blindly programmed to preserve the selfish molecules known as genes. This is a truth which still fills me with astonishment’ (x).
Ein kann neyvan annað enn samtykja, tá eg sigi at Dawkins teknar eina dapra mynd av tilveru menniskjans og líttla vissu gevur hetta okkum fyri øðrum enn at menniskja samfelagið ongantíð kann at menna seg til tað betra og moralska.
Vit, eg og tú eru jú ikki annað enn blindar maskinir, robottar, forritaði, við endamálinum at varveita óndar arvaeindir.
Trýrt tú hasum? Ert tú bara ein blind forrita maskina?
Kanst tú erliga siga teg verða samdan við Dawkins?
Einum nýtist ikki at filosofera leingi, áðrenn ein varnast at slík vandamikil lýsing av tilveruni, kann senda ein hugtakandi, men samstundis diaboliskan boðskap út til Dawkinsa tilhengaranir og ateistar yvirhøvur. Dawkins lýsir jú ikki hvat vit kunnu útinna um hesin sjálvsøkna hugburðinum far yvirtøku yvir okkum, men hvat eg og tú longu eru. Hetta er jú nátturan og Dawkins vil verða við, at eftirsum arvaeindirnar eru óndar, er avleiðingin fyri samfelag okkara at sjálvsøkni eisini kemur at ráða. Hvør er orsøkin uttan sjálv arvaeindin og tess maskina (eg og tú):
'This gene selfishness will usually give rise to selfishness in individual behavior (2)… a human society based simply on the gene’s law of universal ruthless selfishness would be a very nasty society in which to live. But unfortunately, however much we may deplore something, it does not stop it being true (3)'.
Vit skulu tó ikki lýsa mannin negativari enn hann sjálvur loyvir. Grunda á menningarlæruna og heimsmyndina lýsir Dawkins jú ikki heimin sum hann ynskir hann, men tann heim sum heimsáskoðan hansara myndar hann í egna hugaheimi. Sjálvur leggur hann dent á, at í ljósinum av hesi myndini av tilveruni, er hann mangan feilsiteraður og miðskiltur, at hann hansara lívfrøðiliga áskoðan ikki skal blandast við hansara moralsku hugsjón:
‘I am not saying how we humans morally ought to behave. I stress this, because I know I am in danger of being misunderstood…’ (3)
Víðari sigur hann, at vitandi um dapra veruleika menniskjans kunnu vit hóast alt betra um veruleikan og fara í hernað móti óndu og eirindaleysu genunum:
‘…we may at least have the chance to upset their designs, something which no other species have ever aspired to do…Our genes may instruct us to be selfish, but we are not necessarily compelled to obey them all our lives’ (3).
Søguliga var hetta ivaleyst tað, tey mongu megnaðu sum á sinni fóru bardaga móti herviligu nazismuni; hóast alt var nazisman ikki sørt annað, enn ein roynd at yvirføra hetta stríð íbirt av arvaeindunum til eitt socialt støði, hetta nøkur kalla ‘social darvinisma’.
Í hesum liggur kanska eisini tann positiva síðan til slíka menning, sum Dawkins skrivar:
‘…the human importance of this subject is obvious. It touches every aspect of our social lives, our loving and hating, fighting and cooperating, giving and steeling, our greed and our generosity’ (2).
Nátturan kann tiltíðir uppføra seg eirindaleys, men møguleikin er tilstaðar at skapa javnvág við mótsætta hugburðinum, sigur Dawkins. Eg ynski ikki at fordøma Dawkinsa vón um javnvág í nátturu menniskjan, men havi enn hug at spyrja: at um lív og tilvera eru undirløgd sjálvsøknu arvaeindunum, er tað so ikki høpisleyst í hesum føri at sipa til kærleika, samstarv, gávur og gávumildni.
Men í hesum høpinum, nýtist okkum tó slett ikki, at fokusera á nazismuna ella kommunistisku maktinar.
Við at stríðast móti egnu nátturu okkara og arvaeindunum, meinar Dawkins ivaleyst eisini, við tey moralsku og etisku virðini í tí dagliga. Hvussu skulu vit skilja, sjálvsøkni, dráp, neyðtøku, ótrúðskap og annars ringa viðferð av menniskjum? Er hetta óndskapur ella nátturligt sjálvsøkni? At hesin ágangur í samfelagi okkara valdar er opinlýst; ateistar kalla hetta ‘náttura’ (ein fysisk og nátturlig støða, um eg skilji Dawkins rætt), meðan kristin kalla hetta synd (ein andaligur trupuleiki).
Dawkins er væl vitandi um problematisku støðuna, tí talar hann um mótstríð móti nátturuni. Men hvussu ætlar Dawkins at menniskjan skal fara í hernað móti síni egnu nátturu? Um tað liggur í nátturu okkara at drepa, neyðtaka, verða sjálvsøkin og ótrúgv, hvussu skal eg sum menniskja megna at fara í hernað móti mær sjálvum? Tað sum verri er, um talan veruliga er um nátturu okkara, hvør megnar so at taka monopolin at umtala slíkan eirindaleysan holdning sum skeivan og ómoralskan? Hóast alt, er talan jú um nátturunar tilgongd. Eitt snøkt dømi kundi verði Mickey Knox í filminum ‘Natural Born Killers’, har spurningurin um orsøkina aftanfyri eirindaleysa og ónda hugburð hansara, far hendan herviliga hópdrápsmannin at sleingja djúpu og vælúthugsaði orðini út: ‘I am a natural born killer’. Í veruleikanum, í ljósinum av heimsmynd Dawkins, var Mickey Knox ikki annað, enn ein í nátturan hevði tillaga í hansara egnu nátturu og hugaheimi, at verða eitt yvirmenniskja, í eirindaleyst drepur fyri áhaldandi at røkja yvirmenniskja støðið.
Ella hvussu við slíkum sum grunda á ósømuliga atferð, uttan skil og ábyrgdarkenslu gera kvinnu eftir kvinnu við barn, í hist og her. Fyri flestu av okkum vildi slíkur lívstílur verði dømi uppá ómoralskan hugburð og atburð, men eftir nátturunar karmun, um vit skulu taka Dawkins uppá orði, er hesin lívstílur møguliga ikki annað enn dømi uppá eitt djór, í hevur tráan eftir at undirleggja kvennkyni sexuelt undir seg og sum kanska eisini kennir á sær tørvin at formera seg sjálvan.
Ella hvussu við pedofili? Skulu vit taka hugburðin hjá sexuela serfrøðingin Kinsey í álvara, er kynsligi hugurin eftir børnum ikki annað enn nátturligur eginleikið, heldur enn ein ørvitis feilur ella biologiskur trupuleiki. Heldur ikki í hesum førinum, kann Dawkins siga annað enn at viðkomandi, bara hevur fylgir nátturu sjálvsøknini sum drívur hvørja einstaku menniskja maskinu.
Dawkins harmast sjálvandi um óndskapin sum valdar av hesum, men um slík atferð bara er av biologisku nátturuni íkomin, hvussu vil Dawkins so at menniskjan sum livir eftir hesi heims áskoðan taklar stríði millum sjálvsøknu nátturuni og tí sum er moralskt og rætt?
Ella vit kundu eisini spurgt hvat er ‘rætt’ í eini slíkari tilveru?
Vóru maskinirnar Hitler og Stalin skeivir í teirra atferð, um slík heimsmynd nú einaferð er galdandi? Ella vóru hesir bara undirlagdir teirra egnu arvaeinds sjálvsøkni og tí hvørki útførdu handlingar sum hvørki vóru moralskt ella etiskt rættar ella skeivar, men bara nátturligar? Sigast kann at langt frá allir týskir nazistar, við hondini í hópdrápunum gleddust um blinda lýdni móti statinum, hetta var ikki rokna annað enn neyðugt sjálvsøkni hjá einari rasu at ráða yvir aðrari og yvirliva. Um menniskjan ikki hevur sál ella veruligt endamál, um menniskjan ikki umboðar annað enn eina blinda maskinu 'who can blame them'?
Dawkins sigur jú sjálvur um nátturuna og tilveruna:
William Provine (professari í Cornell universitetinum) sum eg siteraði áður, tekur undir við hesum:
‘…modernaða samfelagi leggur upp til at vit arva onga siðamentan ella etiskar lógir, einki absolut sum kann vegleiða menniskja samfelagi.’
Aðrastaðni sigur hann:
‘Tað eru eingir gudar, einki endamál, einki sum vegleiðir okkum…einki absolut fundament fyri etik, eingin meining við lívinum og heldur ikki fríður vilji’
Vit kunnu tí ikki annað enn gleðast um, at lógir eru settar at verja borgaran undan hesum nátturu avleiðingunum; kanska hetta er tað sum Dawkins sipar til, tá hann sigur at vitan um tilveruna kann hjálpa okkum at bøta uppá skaðiligu gongdina; men enntá í hesum høpinum, har í lógin setur karmarmar, tykist nátturan at vinna tilseinast og nátturu avleiðingarnar lata sostatt hópin av líkum og brotnum menniskju eftir seg.
Vit mugu eisini harmast um, at ávís stýrir hava seinastu 100 árini lati hesa hugsjón verða valdandi. Ateistisk stýrir so sum Sovjet, Kina, Reyðu Khmeranir og Norður Korea, vóru og summar av hesum eru framvegis, samfelags skipanir knýttar at eini heimsmynd, har menniskjan ikki verður rokna hægri enn eitt djór ella ein maskina. Hetta hevur aloftast ført við sær ágang og kúgan av teimum sum standa í forðing fyri tí ynskjandi tilgongdini og menniskjanum sum heild. Ironiskt er tað, at tilgongdin, sum aloftast hevur verið positiv á at líta, ber orð fyri at skifta ham, tá ein tíð er gliðin, og eirindaleysa nátturan av hesi gudleysu heimsmyndini far yvirhond. Her kunnu vit sjálvsagt sipa til Jacobine rørðsluna undir Fronsku Kolveltingini og Kommunistisku maktirnar, sum eftir ávísum hagtølum myrdu útvið hundra milliónir menniskju, ella fyri at nýtta rætta málbrúki sløktu fyri 100 milliónum tólum seinastu 100 árini.
Tað eigur tí ikki at undra okkum at Dawkins og aðrir við honum, longu er farnir at tosa um eitt slag av statsateismu, har frælsi og rætturin hjá øðrvísi hugsandi (tað vil siga teistum) verður skert. Ótoleransin hevur longu verði rættuliga sjónskur á tí akademiska økinum, har uppsagnir, akademiskt tryst, hóttanir og enntá møguleikin fyri handtøku hevur verði galdandi, um øðrvísi hugsandi ynskja at framstanda við sínum egnu sjónarmiðum. Eitt nú hava nógvir kristnir næmingar seinastu 20 árini verið offur fyri akademiskari forðing í hægri lestri tá teirra trúgv og meiningar verða uppsporaðar. Kristin ídag kunnu skjalprógva túsundavís at slíkum dømum. Talið av offrum innan vísindaliga, samfelagsliga og søguliga gransking verður í vesturheiminum í dag met at liggja væl yvir hundratúsund. Hetta er sostatt eitt eirindaleyst kríggj, heimsmynd móti heimsmynd, harí svik, lygnir, politikkur, rættarsakir, hóttan og samsvørjing eru týðandi faktorar.
Men hetta er bara soleiðis Dawkins skilir nátturuna; tað er í hesum vit eiga at síggja sjálvsøknina. Tann eini bólkurin má yvirliva, hin má bukka undir. Hetta er at líkna við arvaeinds kríggi, sum eisini stýrir maskinaríði, menniskjan og okkara atferð; eigur tað tí at undran okkum at vit longu síggja útveljing, yvirtøku og eirindaleysa útrudding í tí akademiska umhvørvinum? Dawkins er sannførdur í at holdningur arvaeindsins, verður holdningurin sum eisini eykennir maskinuna.
Týðiligt er tað, at undirleggur ein menniskja undir heimsmyndina hjá Dawkins, verður menniskja rivi frá síni upprunaligu støðu. Tað verður bólka sum ein maskina, stýrd av arvaeindum við villari djórða atferð. Við øðrum orðum vinnur menniskja ikki sjálvsvirði, tað missir tað. Í filminum hjá Orwell, ‘1984’, verður verður oyðilagda og niðurtrykta menniskja Winston, píndur fyri sín ringa hugburð ímóti einum stýrið sum tykist at fylgja ávísum niðurstøðum í hesi heimsmyndini. Filmurin lýsir eitt samfelag, har tørvurin at yvirliva er alt galdandi, har menniskja einki virði hevur og ikki verður rokna fyri annað enn eitt djór. Tá Winston verður píndur tí at hann fastheldur uppá sítt menniskjaliga virði, staðfestir økisleiðarin O’Brien henda dapra veruleika, við at pilka eina leysa tonn úr munninum hjá Winston, við orðunum, ‘hatta er seinasta menniskja’. Um heimsmyndin hjá Dawkins sýnir ein so vónleysan og dapran veruleika, hvat nyttar so tos um moral og etik?
Kann tað hugsast, at gudloysi ikki megnar at definera moral og etik út frá tess egnu heimsmynd? Dawkins argumenterar bara at vitanin um sjálvsøkni arvaeindana gera tað møguligt at stríði ímóti, men letur tað seg í veruleikanum gera? Ivamálið vísir seg at verða í samtráð við útsøgnina hjá Paul Kurtz, ein av høvuðs oddamonnunum innan felagskapinum Council of secular humanism. Hann skrivar (leysliga yvirsett):
‘Fyrsti parturin av samtakið okkara, hevur verið at viðgera grundleggjandi nátturuna í religiøsari trúgv og hetta hevur eydnast væl. Tann fylgjandi parturin harafturímóti, sum viðger menningina av etiskum meginreglum og virðum—er nógvar ferðir torførari at útgreina og langt er á mál…tørvur er eisini á nágreiniligari frágreiðing um tess týdning í samband við persónligan moral’.
‘Lykla spurningurin er um sekularistar eru førir fyri at menna sekuler etisk virðir sum geva meining og leggja grundina fyri moralskum reinlyndi’
Við øðrum orðum, prátið hjá Dawkins, um at forða fyri skaðiligu avleiðingunum av arvaeinds sjálvsøknini, út frá einari gudleysari heimsáskoðan, hevur higartil miseydnast; tað er: um vit skulu taka Paul Kurtz í álvara. Víðari, leggur hann aftrat, at langt er á mál og setur síðani spurningin um slíkt yvirhøvur letur seg gera?


c: text/html

text:
Tað sum vitast kann um Gud liggur teimum jú opið; Gud hevur gjørt teimum tað opinbert. Ósjónliga vera Hansara, bæði æviga kraft og guddómleiki Hansara, sæst frá skapan heimsins; tað skilst av verkum Hansara; tey hava tí onga avsakan (Rómbrævið 1: 19-20)
Youtube: Faroe Apologetik
Saturday, August 17, 2013
Drepa nýføðingar???
Drepa smábørn???...helt tey siga at okkara samfelag hevði útvitkla seg til nakað betrið, moralskari, frælsari.
Men nú kom tað.
Hetta er tað sum eg bara havi bíða eftir og úttala meg negativt um í meiri enn eitt ár, samstundis sum ateistar hava kalla meg óerligan og svakan.
Vælkomin til eitt gudleyst samfelag, har vit nú møguliga skjótt kunnu drepa okkara børn (upp til ein vissan aldur).
Í hvussu er, eru vit nú komin so langt á mál, at hesir etisku heimspekingar eru komnir til niðurstøðuna, at munurin á at drepa eitt óføtt barn og at drepa ein nýføðing er møguliga nærvið null.
Nær fara vit at vakna upp og lukta kaffi?
http://www.telegraph.co.uk/health/healthnews/9113394/Killing-babies-no-different-from-abortion-experts-say.html

robotstxt: allowed

filter: keep


text:
Sangskeið verður á Strondum 21.-22. september.
Sangskeið er eitt kórsangskeið, har vit fríggjakvøld og leygardag venja fram til eina konsert, sum verður leygarkvøldið.
Kórleiðari verður Ásbjørn Berthelsen, sum er kendur í kórumhvørvinum. Hann hevur stjórnað gospelkórinum VOX í 20 ár.
Á sangskeiðinum fara vit at syngja bæði gospel og meira traditionellan kórsang.
Ætlanin er, at kórið á sangskeiðnum eisini skal syngja til Stórmøtini hjá Heimamissiónini, sum verða fyrsta vikuskifti í november.
Sangskeiðið verður í Missiónshúsinum á Strondum. Kostnaður fyri skeiðið er 380 kr.


text:
Orð: Anders Hovden
Týtt: Jóannes Patursson
1. Um synd og skomm teg hava sprongt,
um alt her fyri tær er stongt,
og háð og spott tú líður,
ein føvning tó tú altíð sær,
sum bregður sær ímóti tær
og sálarhvíld tær býður.
2. Tey Harrin elskar alramest,
sum kenna seg at vera verst
og sárt í hjarta bløða.
Hann leiðir tey til borðið sítt,
sum móðir uggar barnið blítt,
øll sár tey vil hann grøða.
3. Og um vit sóu flokkin tann,
sum vegin inn til Jesus fann,
og fingu sorgarlinna,
og grátin vendan um til gleim,
og ivin um at koma heim
ei longur er at finna.
4. Eg beri mína neyð fyri tær,
loys synd og sorg og skomm av mær,
frels meg av sálarváða!
Tá svarar aftur røddin stór
sum túsund klokkur høgt í kór:
«Nú hevur Guð teg náðað.»


text:
Í komandi viku verða hátíðardagar í høvuðsstaðnum, tí at Tórshavnar kommuna verður 150 ár. Stórt hátíðarhald verður í døgunum frá 26. til 29. mai. Í hesum sambandi verða søgulig framsýning, gudstænasta, konsert og kvøldseta. Leygardagin um eina viku verður so brúgvin um Sandá latin upp, og trappan í Vágsbotni alment tikin í nýtslu.
Trappan í Vágsbotni hevur sum kunnugt verið leingi ávegis og er nógv seinkað, m.a. tí at trupult hevur verið at fingið tilfar til trappuna. Longu nú ber til at síggja, hvussu trappan tekur seg út í býarmyndini. Og sigast má, at hon er eitt satt prýði fyri býin.
Trappan fellur væl inn í umhvørvið, plantað er millum trapputrinini, og fríðkað er niðan móti Boysensgarði og Havnar kirkju. Í góðveðrinum í dag sást eisini, at fólk høvdu hug at seta seg í sólina, sum skein beint á trappuna. Hetta er samstundis eitt økið í høvuðsstaðnum, har fólk savnast, tá ið gott veður er um summarið.
Hátíðarhaldið fyri Tórshavnar kommunu byrjar annars hósdagin 26. mai kl. 16, tá ið Býarbókasavnið letur upp framsýningina "Tórshavn frá 1000 til 1909" upp. Hetta er ein áhugaverd framsýning við kortum, tekningum og myndum.
Reinsaríið hevur sama kvøld kl. 20.00 kvøldsetuna ”Tórshavn – úr fortíð í framtíð.” Innsløgini her eru m.a. samrøða við Jens Paula Nolsøe, søgufrøðing, um, hvussu Havnin gjørdist miðdepil, og filmurin "Býarstýri í 150 ár" um fólkaræðisligu gongdina í kommununi verður sýndur.
Býararkitekturin Birita Wardum og arkitekturin Mayfinn Norðoy fara eisini at hugleiða um at varðveita gamalt og skapa nýtt í býnum. Hansina Iversen, listakvinna, fer í oðrum og myndum at hugleiða um, hvat Havnin bjóðar og kann bjóða aftrat, og Jørleif Kúrberg sigur søgur um fólk og hendingar í býnum.
Millum øll innsløgini á kvøldsetuni fer Kim Hansen við bólki at spæla kendar havnarsangir. Øll eru vælkomin, boðar kommunan frá.


text:
Oda Strøm
15.05.2018 - 20:53
Mentan > Heilsa & Umhvørvi > Endurnýtsla
Klaksvíkar kommuna boðar frá á heimasíðuni, at umhvørvisátakið Slóða fyri verður í kommununi frá 13. – 19. mai. Evnið í ár verður "Vit og skil", og høvuðsendamálið er at eggja øllum í kommununi at skilja enn meira burturkast.
Tað er Norðoya kunningarstova, ið samskipar árliga umhvørvisátakið hjá Klaksvíkar kommunu, sum í fjør fekk heitið Slóða fyri. Slóða fyri verður skipað eftir sama leisti, sum umhvørvisvikan higartil, og eitt nú eru ruddingardagar framvegis ein inngrógvin partur av skránni.
Endamálið við Slóða fyri er at kveikja áhugan hjá borgarum og fyritøkum í kommununi at ganga á odda í spurningum um umhvørvisvernd og hvør í sínum lag at slóða fyri. Skipað verður fyri ymiskum tiltøkum, sum varpa ljós á burturkast sum eitt tilfeingi, ið kann gagnnýtast enn betur, um vit minnast til at skilja tað.
Mikukvøldið verður kjakfundur um burturkast, skiljing og endurnýtslu í Spaniastovu. Luttakarar verða umboð frá Endurnýtsluni í Klaksvík, Ringrás, IRF og Klaksvíkar kommunu, umframt landsstýriskvinnuna í umhvørvismálum. Orðstýrari verður Ragnheiður Bogadóttir frá Fróðskaparsetri Føroya. Kjakið fer at taka útgangsstøði í Vit og skil í eina viku, eitt átak har fýra borgarar í kommununi royndu seg við at skilja alt húsarhaldsrusk í eina viku (sí meira um tiltakið á facebooksíðuni Slóða fyri).
Øll skráin fyri átakið sæst her.


text:
Í 2010 fór táverandi Innlendismálaráð undir at fyrireika útnevningar av Ramsar-økjum í Føroyum. Hetta sambært skyldu í Ramsar-sáttmálanum. Undan tilnevningini høvdu serliga Havstovan, Náttúrugripasavnið og Føroya fuglafrøðifelag gjørt eitt drúgt fyrireikingararbeiði at savna og skipa neyðugar dátur og upplýsingar, sum skuldu nágreinast í umsóknarbløðunum til Ramsar-skrivstovuna. Umsóknin varð tilevnað í kjalarvørrinum á einum stórum Ramsar-fundi í Tinganesi, har umboð frá Ramsar-skrivstovuni, fólk úr Danmark, Grønlandi, Íslandi og umboð fyri føroyskar myndugleikar, kommunur og felagsskapir greiddu frá, hvussu farast skuldi fram fyri at útpeika øki.
Náttúrugripasavnið og Havstovan tilevnaðu umsóknina til Ramsar-skrivstovuna, har Nólsoy, Mykines og Skúvoy vórðu innstillaðar til at gerast Ramsar-øki. Á Ramsar-partsfundi í Bukarest í juli 2012 vórðu tilnevningarnar av Nólsoy, Mykines og Skúvoy góðkendar.
14. mars 2013 fingu borgarstjórarnir í teimum trimum tilnevndu Ramsar-økjunum heiðursskjal fyri tilnevningina.
Kári P. Højgaard, táverandi landsstýrismaður í Innlendismálum saman við Suna Jacobsen, borgarstjóra í Sørvágs kommunu, Harry Jensen, borgarstjóra í Skúvoyar kommunu og Heðini Mortensen, borgarstjóra í Tórshavnar kommunu, beint eftir handanina av Ramsar-heiðursbrøvum.
Í juni 2013 legði táverandi Innlendismálaráð uppgávuna at fyrisita tilnevndu Ramsar-oyggjarnar til Umhvørvisstovuna, herundir at standa fyri arbeiðinum at gera Ramsar-ætlanir fyri Nólsoy, Mykines og Skúvoy.
Á várið í 2015 vórðu Ramsar-ætlanirnar fyri Nólsoy, Mykines og Skúvoy lidnar. Sí her.
Vilt tú vita meira, so ring til Umhvørvisstovuna, tlf. 342400, ella send okkum ein teldupost us@us.fo
13-04-2018 Verja av fugli á Ramsar-oyggjum
19-04-2016 Ramsar-ætlanirnar lidnar
22-12-2015 Tríggjar Ramsar-ætlanir í almenna hoyring
17-04-2015 Borgarafundur um Ramsar í Skúvoy
07-04-2015 Borgarafundur um Ramsar í Mykinesi
03-04-2015 Góð luttøka á borgarafundi í Nólsoy
16-03-2015 Borgarafundur um Ramsar-ætlan (Nólsoy)
31-03-2014 Borgarafundurum Ramsar í Nólsoy
12-09-2014 Verkstova um altjóða nattúrusáttmálar


text:
Í kappingarárinum 2018-2019 eru seks U8 kappingar.
Kappingaryvirlitið
6. oktober 2018 í Klaksvík, Stjørnan er vertur. U8 kapping í Klaksvík 6. oktober 2018
3. november 2018 í Vági, Team VB er vertur.
8. desember 2018 í Kollafirði, KÍF er vertur.
19. januar 2019 á Giljanesi, SÍF/Søljan er vertur.
16. februar 2018 í á Hálsi, Kyndil er vertur.
16. mars 2018 á Skála, StÍF er vertur.
Stutt um U8 hondbólt
Grundleggjandi verður ikki dømt í U8 hondbólti. Børnini skulu læra at flyta seg frítt og so nógv sum gjørligt. Á henda hátt fáa tey fatan av bæði rúmi og spæli. Við øðrum orðum verður ikki “dømt” fyri t.d. fet, yvirtraðk og dribl. Men um ein leikari t.d. áhaldandi rennur allan vegin fram og leggur bóltin í málið, so er tað uppgávan hjá venjaranum at taka hana/hann til síðis og greiða henni/honum frá um fet og yvirtraðk. Tí hóast alt er ætlanin við U8 hondbóltinum, at børnini læra hondbóltsspælið.
Um kappingarskipanina
Leikararnir eru jú nýbyrjarar – tað er her at størsta rekrutteringin til hondbólti fer fram. Av tí at broytingar koma fyri gjøgnum árið, verður meldað til av nýggjum til hvørja kapping. Seinasta freist at melda til kapping er hósdag í vikuni áðrenn kappingina, altso 9 dagar frammanundan at kappingin er. Til ber at síggja hetta í HSF kalendaranum.
Um kappingina er at siga, at spælt verður í bólkum og bólkarnir verða býttir upp eftir aldri og eisini eftir førleika. Grundleggjandi er elsti bólkur fyri eru tey, sum eru 8 ár og ganga í 2.fl, miðbólkurin fyri tey, sum eru 7 ár og ganga í 1. flokki og yngsti bólkurin fyri tey, sum eru 6 ár og ikki farin í skúla enn. Venjararnir gera so tillagingar í mun til førleikar. Nevnast skal, at í summum førum er tað neyðugt at flyta lið upp – ella niður – í bólk fyri at fáa býtið at ganga upp. Bólkarnir mugu ikki hava minni enn 6 lið og ikki meira enn 8 lið.
Kappingin er soleiðis sett saman at hvørt lið fær í minsta lagi 3 dystir.
Leik-leiðbeiningar og fakta um U8 hondbólt
* Dystirnir á øllum trimum vøllunum byrja og enda samstundis. (Vertsfelagið syrgir fyri vestum)
* Eitt lið er: 5 leikarar á vøllinum í senn, 4 útispælarar + málmann.
* Spælt verður 2×7 min., hálvleikur er 2 min. Harafturat eru 4 min. settir til at skifta vøll. Tilsamans tekur ein dystur 20 min.
* U8 er spælarar, sum ikki hava fylt 9 ár fyri 1. januar í kappingarárinum, ella sum í fólkaskúlanum eru innskrivað at ganga í 2. flokki ella lægri flokki.
* Bóltur: Trial/Trio soft str. 0 (null) minibóltur.
* Í dystunum eru ikki dómarar sum so. Hinvegin eru venjararnir hjá báðum liðunum vegleiðarar og stýrarar av dystunum – í konstruktivum samstarvi!
* Leiðbeinandi verður ikki “dømt” fyri t.d. fet og yvirtraðk. Men um ein leikari t.d. áhaldandi rennur allan vegin fram og leggur bóltin í málið, so er skilagott at taka hana/hann til síðis og greiða henni/honum frá um fet og yvirtraðk. Tí hóast alt er ætlanin við U8 hondbóltinum, at børnini læra hondbóltsspælið.
* Um vegleiðararnir/ venjararnir meta, at tað er ov stórur munur á liðunum, kann veikara liðið fáa ein eyka leikara inn á vøllin.
* Tað er loyvt at verja allastaðni á vøllinum. Tó eru tað bara málmenninir, sum kunnu fara inn í málfeltið – hjá sær sjálvum.
* Tá ið eitt lið annahvørt skorar mál ella missur bóltin – skulu leikararnir á hesum liði ”heim” at nema við málfeltlinjuna, áðrenn teir aftur kunnu fara at royna at fáa bóltin frá hinum. (Á henda hátt, fær liðið, sum fer í álop, stundir til at spæla seg nakað fram eftir vøllinum – og harvið læra at renna við bóltinum, avlevera, dribla, áðrenn tað verður álopið av hinum liðnum. Og liðið, sum var í álopi, lærir at “renna aftur”, tá ið bólturin er mistur.
* Eftir hvønn dyst skulu leikararnir stilla upp at taka í hondina á hvørjum øðrum.
Hugsanirnar handan hugtakið “Totalhondbóltur”
Dentur verður lagdur á tað, sum tú “kanst/sleppur” heldur enn tað, “tú ikki kanst/ikki sleppur”, t.d. :
* Tú kanst kasta bóltin í málið
* tú kanst spæla bóltin til hini
* tú kanst nema við hini
* tú kanst vera allastaðni á vøllinum og
* málverjin kann fara í álop saman við hinum
Gevið gætur:
Fyri at tryggja at bóltar altíð eru tøkir skal hvørt lið hava í minsta lagi ein bólt við.
At fyriskipa í sambandi við U8 kappingar
Vertsfelagið:
* At syrgja at fáa hallarvørðin at skipa fyri, at mikrofon og ljóðanlegg er klárt
* At fólk er at tosa í mikrofon, so hvørt tað er neyðugt gjøgnum dagin
* At møguleiki er hjá áskoðarum o.ø. til kaffi/te og køkur (umráðandi fyri hugnan) – Tað er upp til feløgini at gera av, um tikið verður fyri tað ella ikki.
* At tit prenta dystarætlanina á nøkur ørk at hanga upp í høllini, so fólk kunnu fylgja við
* Hava vestar tøkar
* Hava bóltar tøkar
Heitt verður á vertsfelagðið at skipar fyri at myndir verða tiknar gjøgnum dagin og at senda tær til hsf@hsf.fo
Kappingaravgreiðslan
Fimm min áðrenn kappingin skal byrja skal “U8 teksturin” verða lisin upp.
– tak tekstin niður her: At lesa upp um U8
* Byrja kappingina til tíðina
* Floyta til hálvleiks osfr.
* Floyta dystirnar av og liðini flyta vøll
* Tá ið næsta umfar fer í gongd
Hetta skal so endurtakast hvørja ferð ein nýggjur bólkur byrjar.


text:
Orð og lag: Páll Oddur Lamain Rubeksen
Morgundúgvan flýgur runt í skýgginum.
Setur seg á ein garð, har ein stari speglar sær.
Varnast ikki skuggan, sum siktar gjøgnum gluggan.
Hyggur bert at sær sjálvum, meðan kúlan nærkast honum.
Dúgvan flýgur, tá starin glíður ígjøgnum speglið hjá sær.
Hyggur nú niður á seg sjálvan og flýgur so avstað.
Uuuuuuuhh
Morgundúgvan grætur allar tínar tankar
Fyri eini á, sum rennur, tá tíðin er grá.
Skýggin blendar teg.
Kúlan rakar teg.
Nú leitar dúgvan eftir korninum.
Nú bíða ungarnir eftir maðkunum.
Nú vermir skýggin seg í eldinum.
UuuuuuuhhGoym tekstin


text:
TB legði sínar ætlanir fram í kvøld
TB | 03/02/12
Á kunnandi fundi á Seglloftinum í kvøld, legði Tvøroyrar Bóltfelag sínar ætlanir fyri árið fram. Fjøldin var toluliga stór, og áhoyrararnar hoyrdu fyrst formannin, Andra Dalfoss taka orðið, áðrenn venjarin, hjálparvenjarin og forkvinnan í ungdómsdeildini fingu orðið. Eisini varð kunnað eitt sindur um vallarverkætlanina, sum umboð fyri Suðuroyar Ítróttardepil tóku sær av. Felags fyri røðararnar var, at teir greiddu frá um fyritaksemi sítt í næstum, og sigast má, at tað verður sera spennandi hjá TB viðhaldsfólki, tvørafólki og suðuroyingum sum heild í ár.
Formaðurin er vónríkur
Andre Dalfoss, formaður í Tvøroyrar Bóltfelag legði fyri í kvøld, við at greiða frá týdninginum av, at felagið aftur var rokkið upp á ovastu fótbóltsrók í landinum. Hann greiddi eitt sindur frá herdu krøvunum, ein uppflyting hevur við sær, og um hvussu teir ætla at takla hesi. Eisini treiv Andre í, hvønn týdning tað hevur, at øll standa saman um felagið, nú stórar avbjóðingar standa fyri framman, og at vit øll verja og fjálga um felagið, vit eru so góð við. At enda, fekk venjarin frá í fjør, Jón Johannesen eina stóra tøkk fyri avrik sítt, áðrenn Milani Kuljic, nýggi høvuðsvenjarin varð boðin vælkomnum til felagið, og upp á pallin at siga nøkur orð.
Málið kann røkkast
Milan Kuljic verður høvuðsvenjari hjá besta mansliðnum hjá TB í ár, og nú hann hevur fingið arbeitt eitt sindur við hópinum, metir hann seg verða sannførdan um, at teir fara at røkka málinum í ár. Hann tosaði um sínar royndir í ymiskum øðrum feløgum, og at hann føldi seg sannførdan um, at teir við teimum sterku og royndu leikarum, saman við teimum ungu og sera spennandi talentunum, fóru at klára at halda felagnum uppi í bestu deildini í minimum tvey ár. Hann duldi tó ikki fyri, at tað skuldi arbeiðast hart og miðvíst, og at tað ikki fór at gerast lætt. Fyri at taka samanum, fortaldi hann um nakrir av venjingardystunum í næstum, og at teir longu um vikuskiftið byrja í Vági móti FC Suðuroy. Sum heild metti hann, at fyrireikingarnar gingu væl, og at teir eru svangir og spentir eftir at koma í gongd.
Hjálparvenjarin var ikki í iva
Tá Tvøroyrar Bóltfelag herfyri kunngjørdi, at hjálparvenjarin hjá felagnum í ár fór at verða Hans Fróði Hansen, vakti tað miklan ans í fjølmiðlunum, og í kvøld greiddi hann frá, hví hann júst valdi at koma til TB. Tað var av arbeiðsávum, at hann valdi at gevast við fótbólti í 2006, men hann mátti ásanna, at tað enn sat í honum, og at tað var trupult at halda seg heilt burtur. Annað felag í oynni vísti eisini áhuga fyri málrættaða leirvíkinginum, men tá hann fekk frænir av, at gamli verjumakkari hansara, frá landsliðnum, Óli Johannesen aftur vandi í TB, so hvarv allur ivi, og ein dreingjadreymslíknandi kensla kveiktist í honum. Nú fær hann møguleikan, fyri aftur at spæla undir liðini á Óla, sum hann metur vera ein av mætastu verjuleikarunum, sum Føroyar nakrantíð hava fostrað. Hóast steðg frá fótbólti, segði hann seg vera væl fyri, og vónaði at hann fór at megna at yvirtala høvuðsvenjaran, um at lata gamla makkaraskap sítt endurnýggja, við fantastiska Óla Johannesen.
Hans Fróði endaði síðani við at tosa um týdningin av samleikanum og stoltleikanum í felagnum, og at tann rætti arbeiðshugburðurin fer at bera teir á mál. Nú er tað vaksnamannafótbóltur, og tað er nú at tað er tíð at reisa seg og taka ábyrgd, segði bersøgni leirvíkingurin. Hann metti eisini at tað var av størsta týdningi, at fólkið stóð aftanfyri teir, og stuðlaðu av góðum huga.
Skynsam ungdómsmenning er á dagskránni
Ungdómsdeildin hevur seinastu árini arbeitt miðvíst við at menna ungdómin, og at tryggja so góðar karmar um børnini, sum til ber. Í ár fara vit at arbeiða víðari eftir hesum leisti, visti nýggja forkvinnan í ungdómsdeildini, Charlotta Nielsen at siga, og so kundi hon upplýsa, at íløgur í venjaraútbúgvingar, amboð til venjingar og árliga fótbóltskúlan fóru at verða gjørdar. Hon tosaði um góða samstarvið við Royn, og at tað eisini helt fram í ár. Ávísar broytingar verða tó í bygnaðinum, men hon tryggjar, at felagið erbeiðir skynssamt við at menningin av hvørjum einstøkum leikara verður í hæddini. Leisturin er lagdur av FSF í bóklinginum Fótbóltur Framá, og hesum leisti ætla vit at fylgja, segði forkvinnan í ungdómsdeildini, Charlotta Nielsen.
Kunning um vøllin
Tvey umboð fyri Suðuroyar Ítróttardepil vóru møtt til fundin á Seglloftinum í kvøld, men teir høvdu givið boð fyrr í vikuni, um at teir ikki høvdu so nógv at leggja afturat tí, sum longu var kunngjørt fyri almenninginum. Teir søgdu seg hava vónað, at umboð fyri West Tech, ið taka sær av at byggja vøllin, skuldu koma suður, men hetta blivu tað tíverri ikki stundir til. Tá tað so er sagt, so royndu Oddur Dimon og Páll Nolsøe, eftir førimuni at greiða áhoyrarunum frá gongdini, og allir spurningar vórðu svaraðir nøktandi. Myndir av verkætlanini vórðu vístar á uppvørpu, og áhoyrarin fekk ein feril av, hvussu gekk við arbeiðinum, og nær teir vænta at verða lidnir við ymisku byggistigini.
Oddur visti at siga, at teir væntaðu, at graslíkisteppið fór at verða klárt at leggja á umleið 20. mars. Harafturat metti hann at nýggja felagshúsið væntandi fór at verða klárt at taka í nýtslu einaferð í mai. Felagshús og sitipláss, undir taki, til á leið 300 áskoðarar koma at liggja á syðru síðu við vøllin.
Sterkir saman standi
Tann síðsti, ið tók orðið í kvøld var formaðurin í Tvøroyrar Bóltfelag, Andre Dalfoss, sum heitti á fólk, um at gerast limir í felagnum, og soleiðis veita eina kærkomna og hjálpandi hond til aldursforsetan. Hann var serstakliga fegin fyri allan veittan stuðul, bæði frá einstaklingum, men sannuliga eisini frá lokalu fyritøkunum. Hann kundi tó væl hugsað sær, at fleiri hvílandi limir vóru í felagnum. At enda bað hann fólk, sum høvdu góð hugskot viðvíkjandi møguligum aktivitetum ella um tey hava eitthvørt konstruktivt í kvittani, um at senda felagnum ein mail á tb@tb.fo. Tað ræður um at finna uppá fjølbroyttir aktivitetir, sum veita felagnum nøkur oyru eyka. Tað skal nógv til, og einans við at standa saman, megna vit tað. Við hesum orðum endaði formaðurin fundin, takkaði fyri kvøldið, og ynskti TB og tess stuðlum eitt gott ár.


text:
Lómur flotaður.
25. Apr 2014
Nýggi Lómur, sum bleiv flotaður týsdagin. Trýggjar manningar fara at rógva víð Lómi í summar; menn, kvinnur og kvinnur masters. Góða eyðnu ynskja vit...
les meir
In.fo viðtalu við forkvinnu okkara Annu Katrinu
24. Apr 2014
Argja Róðrarfelag varð stovnað í 1982, men telist í dag millum størstu róðrarfeløgini í landinum. 21-ára gamla Anna Katrina Larsen varð mánadagin vald sum...
les meir
AR nýggja nevnd
15. Apr 2014
Á fundi í gjár 14 aprí 2014 var nýggja nevndin skipa:Anna Katrina Larsen forkvinnaSverri Paturson næstformaðurHøgni Jacobsen skrivariÓla Hendrik Av Fløtum nevndarlimurSverri Tórstún nevndarlimur...
les meir
Róðrarfestivalurin 2014
25. Mar 2014
Gott kvøld.So er tilmeldingin til festivalin opin, fari inn á www.rsf.fo Trýst á MELDA TIL, kodan sum tit formenn/kvinnur skullu brúka...
les meir
FM í innirógving
15. Mar 2014
Í dag var FM í inni rógving, og nógvir av okkara rógvarum vóur við.Eitt nú vann Blikur við dreingum stafettina hjá monnum, og (Hoyvíkingur)...
les meir
Tíðindaskriv in.fo
25. Feb 2014
Heili tíggju manningar umboða reyða drekan í ár. Mynd: Argja RóðrarfelagMarita á Rógvi 25.02.2014 (06:00)Gongur væl at manna reyðu drekarnar- Minst tíggju manningar fara...
les meir
Nýtt seksmannafar
16. Feb 2014
Nýggi Lómur komin í neystið.Sámal Hansen hevur smíða bátin, sera vakur har hann stendur.So tit í manna nýggja Lómin hava eitt spennandi róðrarár fyri...
les meir
Stuðulsrógvingin 2013
19. Aug 2013
Nú øll hava goldið, er trekt um vinningin millum øll í havað stuðlað. Vinnari bleiv:Gunnuva A Hansen Miðtún 5 TórshavnVit takka øllum fyri stuðulinNevndin....


text:
Lymfødem
Lymfødem er ein varandi sjúka, sum kemur av ov nógvum gróðrarvatni í vevnaðinum. Hetta vísur seg serliga við, at bein og armar hovna. Nógvir føroyingar hava lymfødem. Sjúkan kann raka øll, tó rakar hon serliga kvinnur.
Lymfødem kemur í fyrsta lagi helst av viðføddum breki í gróðrarvatnsæðrunum. Hetta kann vera arvaligt, og byrjar ofta í kynsbúningaraldrinum ella seirrni.
Lymfødem kemur í øðrum lagi ofta eftir skurðviðgerð, har gróðrarvatnsknútar verða tiknir, ella eftir stráluviðgerð. Krabbamein er størsta orsøkin til hetta slagið av lymfødem, men sjúkan sæst eisini eftir skurðviðgerðir, so sum fyri æðraknútar.
Viðgerð
Í dag fæst viðgerð, sum minkar um trotið. Undir fyrstu viðgerðini verður gróðrarvatnið veitt burtur, bind verða løgd um, og stórur dentur verður lagdur á húðrøkt og venjing. Hendan viðgerð fer fram í umleið fýra vikur. Mál verða tikin til styðjusokkar ella -handskar, sum skulu brúkast, tá henda viðgerðin er liðug.
Eftirviðgerð verður givin eftir tørvi. Gróðrarvatnið verður veitt burtur, bind løgd um, eins og tosað verður um, hvussu ein eigur at bera se at í tí dagliga og um kanningar framyvir.
Lipødem
Lipødem er ein arvalig sjúka, sum rakar kvinnur. Sjúkan er tengd at kvinnuliga kynshormoninum østrogen, sum brýtur út í samband við pubertet, og versnar við barnsburð og skiftisárini.
Sjúkueyðkennini eru ónormalt nógv feitt í undirhúðini - serliga á undirkroppi. Sum frá líður kunnu armar og yvirkroppur eisini verða rakt. Hendur og føtur verða ikki rakt.
Lipødemfeitt kann ikki tapast ella ýðkast burt. Nógv pína er, har lipødemfeittið situr. Eisini pína vøddar og liðir. Blá merkir koma lætt, har lipødemið er.
Viðgerð
Eingin lekidómur er enn fyri lipødem. Lymfudrening linnar um pínuna, og kompressjónssokkar í lágum klassa gera, at beinini ikki hovna.
Sum frá líður kann tað tó vera trupult hjá sjúklingum at klára seg á arbeiðsplássinum og í samfelagnum.
Í fyrstani er nóg mikið at taka vanligan hondkeypsheilivág móti pínuni, men sum hon versnar, má sterkari heilivágur til.
Í øðrum londum ber til at fáa feittsúgving - liposuction fyri at minka um pínuna. Hetta er enn ikki møguligt í Føroyum, men arbeitt verður við hesum.
Ein bólkuri fyri fólk sum eru rakt av lymfødem ella lipødem
Lip- og Lymfødem bólkurin er fyri fólk sum eru rakt av hesum sjúkum og teirra avvarðandi. Forkvinna í Lip- og lymfødembólkinum er Eyðbjørg Djurhuus.
Ger vart við teg og fá eitt prát við eina í bólkinum. Allar samtalur eru í trúnaði. Tú kanst eisini tekna teg til hugnaløtur, fyrilestur ella annað tiltak hjá bólkinum.
Tað er ókeypis
Ynskir tú at gerast limur í bólkinum ella hevur tú spurningar til tilboðini hjá Krabbameinsfelagnum er tú vælkomin at ringja til okkara á telefon 317959 ella skriva til okkum á teldupost kmf@krabbamein.fo.


text:
Tap í illveðrinum við Stórá
Mortan Enni | 11/03/18
Tað var illveður í Trongisvági, tá TB/FC Suðuroy/Royn og NSÍ spældu. NSÍ hevði undanvind at byrja við og teir trillaðu bóltin fyri tað mesta runt á teirra egnu hálvu. Hesum spælinum vóru vertinir nøgdir við og leikliga gongdin darvaðist enn meira av undanvindinum hjá NSÍ.
Heimamenn úr Runavík eru ofta komnir av torvheiðum úr landsins enda seinnu árini, og viðhaldsfólkini hjá samanlagda liðnum bíðaðu bert eftir hálvleiki, tá vindurin blásti móti NSÍ. Munurin á NSÍ fyrr og nú er eyðsýndur, felagið hevur nýggjan venjara, teir vísa ikki somu líkasælu á vøllinum og teir vildu fáa mál. NSÍ hevur horna og Klæmund Olsen rennur á fremru stong og stútar bóltin í kassan, 0-1.
Okur fáa onki at hanga saman eftir hetta; vinstri bakkur er í ongamannalandi og ein NSÍ’ari rennur fullkomuliga leysur á baklinjuni, innlegg hanara er ússaligt men Klæmint A Olsen tveitir seg fram og hælar bóltin í kassan. 0-2 og NSÍ er í dreymalandi.
Suðuroyinganir fingu ein møguleika móti endanum av hálvleikinum, men frísparkið hjá Stefan Radosavljevic rakti stólpan. Hetta var dagsins hæddarpunkt fyri okkum. NSÍ sýndi rutinu í seirra hálvleiki, okur royndu at skelka teir við einum máli, men Betuel Hansen og Petur Knudsen gjørdu tað til 0-3 og seinni aftur 0-4.
Dysturin endaði og suðuroyinganir eiga ikki at verða fjálturstungnir, ein dystur er aftur í næstu viku, og tá spenna okur bogan.
Annars kann nevnast, at hinir báðir dystirnir hjá TB/FC Suðuroy/Royn, ið vóru á skránni hetta vikuskiftið endaðu soleiðis; U21 vann sannførandi við Stórá ímóti NSÍ 5-0. Hinvegin gekk als ikki gott á Toftum hjá 1. deildarliðnum, tí har tapti TB/FC Suðuroy/Royn 0-8.


text:
Higartil í ár hevur vetrarfilmurin vunnið fýra altjóða virðislønir: Í Berlin, Sofia, Riga og nú í Varsjava. Og í fjør vann "tvíburafilmurin", sum lýsir summarið í Føroyum, heilar 5 altjóða virðislønir.
Thomas Koba frá Kovboyfilm og Tór Verland Johansen frá Sansum vóru við til handanina av filmsheiðurslønini í gjárkvøldið.
- Vit vita, at hyggjaratølini á Youtube og Vimeo eru høg, og at filmurin er sæddur kring allan knøttin, men hvørja ferð eitt altjóða dómarapanel og fólk innan ferðavinnu eisini virðismeta filmin og okkara land, gerast vit enn meira errin, sigur Tór Verland Johansen.
Fólk og filmsframleiðarar úr øllum heiminum vóru savnað í Varsjava hósdagin til handanina.
- Hóast vit hava gjørt filmin, kennist tað, sum at vit einans hava filmað Føroyar, sum tær eru. Sama hvar tú peikar eitt kamera í okkara landi, sær tað gott út. Og tað halda útlendingar eisini, sigur Thomas Koba frá Kovboyfilm.
Tað eru føroysku Sansir og Kovboyfilm, sum saman við donsku Liquidminds hava staðið fyri framleiðsluni av vetrarfilminum hjá Visit Faroe Islands. Sama toymi stóð fyri summarfilminum, sum í fjør vann heili fimm altjóða filmsheiðurslønir.
Vetrarfilmurin kann síggjast her: Marknaðarføring av Føroyum


text:
Reglurnar fyri Kappingarnevndina eru at finna í grein 6 í viðtøkunum hjá HSF.
Kappingarnevndin syrgir fyri, at feløg siga frá luttøku í lands- og steypakappingini og leggur hesar kappingar til rættis. Kappingarnevndin leiðir lands- og steypakappingarnar og ansar eftir, at kappingar fara fram eftir settum reglum, og hevur myndugleika til at gera broytingar í kappingarskráunum. Kappingarnevndin hevur avgerðarrætt í øllum dagligum spurningum kappingunum viðvíkjandi.
Forkvinna
ingadahl@kallnet.fo
255144
Nevndarlimur
bendix_2000@hotmail.com
314966
Nevndarlimur
jakup.dam@skulin.fo
284518


text:
Tíðindaskriv
26.09.2014 - 21:32
Týskvøldið verður fundur í Ósáskúlanum í Klaksvík um framtíðar eldraøkið. Felagsskapurin Tign skipar fyri.
Stóru broytingarnar innan eldraøkið og í fólkasamansetingini í føroyska samfelagnum í framtíðin gera tað alneyðugt at hugsa nýtt. Djúptøknar broytingar mugu gerast, ið skulu tryggja øllum eldri eina góða og samanhangandi tænastu, hóast fyritreytirnar hjá vælferðarsamfelagnum broytast.
Hetta verður evnið á almennum fundi, sum TIGN skipar fyri í Ósáskúlanum í Klaksvík, týskvøldið, har fleiri áhugaverdar framløgur vera at hoyra.
Ása Róin, adjunktur í sjúkrarøktarfrøði, fer at leggja fram nøkur úrslit frá kanning um tað at eldast í Føroyum:
• hvat hevur týdning í einum gerandislívi
• hvussu uppliva tey eldru sjálvi tað at eldast.
Meta av Fløtum, leiðari í Heilsuhúsinum í Havn, og Eyðfríð L. Jacobsen, leiðari á sosialu deild hjá Tórshavnar kommunu, fara at hava felags framløgu:
• hvussu Tórshavnar kommuna ætlar at skipa eldraøkið, nú tað verður yvirtikið
• hvørjar avbjóðingar liggja fyri framman á økinum.
Eyðun Christiansen, stjóri í Kommunufelagnum, fer at tosa um framtíðar avbjóðingar á eldraøkinum:
• stóru broytingarnar í fólkasamansetingini í føroyska samfelagnum komandi áratíggjuni
• neyðugt við nýhugsan og broytingum innan eldraøkið
• broytingar, sum skulu til fyri at tryggja øllum eldri eina góða og samanhangandi tænastu
Hedevig Matras, fysioterapeutur og økisterapeutur í Norðoyggjum
• týdningin av at røra seg, tá ein eldist, eisini hóast sjúku ella brek


text:
- Tíðindi, mentan og ítróttur
Pedagogfelagið hevur góðar vónir
Tak niður
Lagið var gott og vónirnar góðar, tá Jógvan Philbrow, formaður í Pedagogfelagnum, saman við restini av nevndini, fór til lønarsamráðingar hjá landsstýriskvinnuni í fíggjarmálum, Kristinu Háfoss (T), í dag.
Pedagogfelagið vil ikki siga, hvørji ítøkilig ynski felagið hevur í samráðingunum, men Jógvan Philbrow hevur áður víst til AKF-skala'in ,sum hevur eina endaløn, sum er yvir 37.000 kr. um mánaðin. Í dag er endalønin hjá pedagogunum 29.000 kr. Tað vil siga, at 8000 kr. meira um mánaðin skulu til, um hetta skal gerast veruleiki.
Bæði Fíggjarmálaráðið og Pedagogfelagið hava góðar vónir um lønarsamráðingarnar.
Sí eisini


text:
Tónleikabarnagarður á Frúutrøð
Á
Frúutrøð stendur ein býarmynd, ið skjótt letur vegg til seinasta tónan. Tí í næsta ár flytur
musikkskúlin
- børnini, lærararnir og ljóðførini í nýggjan og nógv størri skúla úti í
vesturbýnum, og so vil meirlutin í býráðnum, at býarmyndin
skal jarðast við jørðina. Eyðkendi bygningurin, ið áður var fólkaskúli, er við árunum tillagaður tónleikaundirvísing, har eitt nú ljóðviðurskiftini
eru betrað, so tey eru hóskandi til
sang og spæl.
Tey árini eg sat í musikkskúlanevndini lótu øll sera væl at umstøðunum og
umhvørvinum í og uttanfyri bygninginum, tó musikkskúlin varð vaksin út um karmarnar fyri langari
tíð síðani.
Bygningurin
er umvældur fyri nøkrum árum
síðani, og er góður og væl hildin. Uttanfyri er ein stórur
veðurgóður
garður við vakrari grasfløtu við altíð so flottum blómum. Stutt er oman á Skansan og í fjøruna. Vælhildin beð við
runnum og trøum umkransa vælrøktaða og vælvitjaða stóra parkeringsøkið, sum
Havnin hevur alt ov fá av. Tí er tað spell, at bygningurin nú verður søga. Hinvegin stórgleðast vit um, at vit gerast fleiri borgarar í
kommununi og serliga, at barnatalið er nógv vaksið. Stóra avbjóðingin hjá politikarunum í Tórshavnar býráð er nú at
útvega bráfeingisansingarpláss. Umsitingin metir, at umleið 160 børn fara at mangla barnaansing
innan stutta tíð.
Á
framløgu á býráðsfundinum 20. juni, har eg var inni sum
varafólk fyri Heðin Mortensen, varð sagt,
at nógv tann størsti tørvurin á barnaansing er í miðbýnum. Tí undar tað meg, at meirlutin í býráðnum fyrr í ár avgjørdi at bjóða Frúutrøð út til íbúðarbygging og sostatt skapa nógv størri tørv á barnaansing í
longu sperda økinum. Við einum pennastroki avgjørdi
meirlutin at jarðleggja góða skúlan, læknaviðtalurnar, garðin og parkeringsøkini. Kanska ikki so løgið, tá nú sama býráð í óðamannaverki reiv niður dagstovnin í Gundadali
og jarðlegði fleiri av barnaansingarplássunum og allarbesta spæliplássið í kommununi.
Kommunan
eigur góðu bygningarnar og alt Frúutrøð. Hettar eru
bygningar og parkeringspláss, sum kosta nógvar milliónir at
útvega av nýggjum. Milliónir, sum vit
skattgjaldarar longu hava rindað fyri. Tí skylda vit at spyrja okkum sjálvi, um
musikkskúlin
kann brúkast eitt nú til barnagarð.
Kommunan hevur í nógv ár tillagað alskyns bygningar til dagstovnar og er serkøn til júst tað.
Tí man tað ikki verða nøkur tung uppgáva hjá dugnaligu umsitingini at tillaga musikkskúlan til
ein góðan
barnagarð. Sum politikarar skulu vit
vera framsíggin og nýhugsandi, men vit skulu allarfyrst duga at endurnýta og
byggja upp á tað, sum er frammanundan – við virðing fyri teimum undan okkum,
við virðing fyri umhvørvinum og fyri ikki at oyðsla við skattakrónunum.
Vit eiga ikki einans at duga at fáa sum mest og best burtur úr skattakrónunum men eisini at skilja ímillum rætt og skeivt. Tí at tað er ikki rætt at
jarðleggja fullgóðar bygningar og parkeringspláss. Hettar er ein
brúka-og-blaka-burtur mentalitetur í stórformat, sum kommunan ikki eigur at ganga á odda
fyri. Tí vil eg inniliga heita á sitandi meirluta í býráðnum, um at gera Frúutrøð til ein tónleikabarnagarð,
og sostatt geva børnunum ein fantastiskan møguleika at vaksa upp við nógvum tónleiki
í einum umhvørvið, ið er serútgjørt til tónleik. Í sama viðfangi vil eg heita á býráðið, um at
finna eitt nýtt øki í býnum til ta frálíku íbúðarverkætlanina, sum fyriliggur.
Bjørg Dam


text:
Latið inn hevur Helga Maria hin Frí, 17/01/2014 - 14:26
Eftir at hava smurt eina rúgvu av breyði og kókað enn fleiri egg til dansifólkið, hittust vit aftur í sjónleikarahúsinum um kvøldið, at dansa og kvøða.Vit hildu á til umleið kl. 4 , so kvøldið var gott.Nú leygarkvøldið fara vit aftur at dansa, tí Sláið Ring hevur boðið øllum dansifeløgum í sín 35 ára føðingardag.
Latið inn hevur Rasmus Joensen hin Hós, 09/01/2014 - 20:19
Latið inn hevur Óli A. Reinert ... hin Mán, 06/01/2014 - 18:58
Latið inn hevur Jóna Maria hin Ley, 04/01/2014 - 19:58
Allarseinasti møguleiki at tekna seg til 35 ára føðingardagsveitsluna hjá Sláið Ring er nú sunnukvøldið 5. januar tá dansur verður í Tøkum Lætt. Tekningarlistin liggur frammi.
Latið inn hevur Jóna Maria hin Hós, 19/12/2013 - 13:57
Latið inn hevur Jóna Maria hin Hós, 19/12/2013 - 11:13
Í mai 2014 verður aftur Kvæðacruise á skránni. Ferðin, Kvæðacruise, kom í lag gjøgnum samstarv millum Sláið Ring og Smyril Line. Tiltakið hevur verið einaferð áður, og eydnaðist tað so mikið væl, at tað við tað sama var avgjørt, at hetta skuldi verða eitt afturvendandi tiltak.
Latið inn hevur Jóna Maria hin Hós, 19/12/2013 - 11:08
Latið inn hevur Jóna Maria hin Mán, 18/11/2013 - 22:10
Komandi sunnukvøld tann 24. november er dansikvøld í Tøkum Lætt. Hetta verður eitt serligt kvøld, tí vit hava boðið dansifelag Kaggans at koma at dansa saman við okkum. Vit hava altið havt eitt serstakliga gott samarbeiði við Dansifelag Kaggans og lagt dansiskráina hvør eftir øðrum, eisini nógv tí, at vit hava fleiri felags limir. Men nú hendi so tað, at okkara dansukvøld komu at verða sama kvøld, og tí hildu vit tað vera upplagt, at vit dansa saman hetta kvøldið.
Latið inn hevur Óli A. Reinert ... hin Mán, 18/11/2013 - 18:45
Fyrsta nevndin í Tøkum Lætt
Ársveitslan 2013 varð sum mong undanfarin ár hildin í kappróðrarneystinum á Argjum. Tøkum Lætt var júst vorðið 20 ár, so veitslan var eisini ein 20 ára føðingardagur. Limir úr Klaksvíkar dansifelag, Eysturoyar dansifelag og av Látrinum á Eiði vóru við sum gestir í veitsluni. Harumframt vóru borgarstjórin í Havn, Heðin Mortensen og Hjørdis, og hin fyrsta nevndin í Tøkum Lætt eisini við. Somuleiðis var eisini nevndin í Sláið Ring við sum gestir. Tilsamans mundu vera eini 200 fólk í Veitsluni.
Latið inn hevur Jóna Maria hin Frí, 15/11/2013 - 20:24
Tað rennur ein á fyri handan garð,
í ánni er erji og síl –
Síður


text:
Lowland:
Malt whisky úr hesum økinum er sum heild bleytt, hálvsøtt, lætt og hevur ljósan lit. Vantandi syrki er ein av orsøkunum til, at tú ikki gevur teimum serligan gætur. Tað hhava ongantíð verið nógv sløg úr økinum, og tey seinastu árini eru tey bara fækkað. Fýra destillarí eru eftir í Lowland: Bladnoch, Auchentoshan, Glenkinchie og Ailsa Bay.
Campeltown:
Er tað minsta av teimum kendu whiskyøkjunum. Navnið kemst av, at bara ein býur er har. Whisky úr hesum økinum er samansett við fyllu, kryddað við torvi og salti. Nú eru bert trý destillarí eftir av umleið 30.
Speyside:
Í hesum økinum liggur helvtin av teimum skotsku maltdestillaríunum. Speyside Single Malts eru kend fyri teirra fínleika, blómukendan hunangssmakk og av og á torvkendan anga.
Islay:
Whisky úr hesum økininum hevur royktan torv- og maltsmakk. Her er tað havið og torvið, ið seta dám á whisky'ið, t.d.Ardbeg, Lagavulin og Laphroaig. Nú eru bara 9 destillarí eftir av umleið 24.
Islands:
Hetta whisky hevur ymiskan smakk, men felags fyri øll sløgini er smakkurin av torvi, royki, salti og tara. Nøkur eru mildari og elegantari enn onnur. Í økinum eru oyggjarnar Jura, Mull, Skye, Arran og Orknoyggjarnar, sum samanlagt hava 7 destillaríir.
Highland:
Er nógv tað størsta whiskyframleiðandi økið, við uml. 100 destillaríum. Eyðkennið fyri øll er ein blómukendur angi og turrur smakkur við einum farra av torvi og slati.


text:
Seinastu tíðindi
Fakfelagstíðindi
Seinasta freist at atkvøða nærkast
31. august er evstamark fyri at greiða atkvøðu um avtøku av skipanini við sóknarformonnum. Um onkur av misgáum ongan atkvøðuseðil hevur fingið, er umráðandi at venda sær til Fiskimannafelagið sum skjótast.
Á landsfundinum hjá Føroya Fiskimannafelags beint fyri jól varð gjørt av at lata allar limir felagsins við úratkvøðu taka støðu til, um verandi skipan við sóknarformonnum skal takast av.
Fyrr í summar vóru atkvøðuseðlar sendir út til limirnar, og atkvøðugreiðslan endar 31. august.
Er onkur limur, sum av misgáum ongan atkvøðuseðil hevur fingið, er tí umráðandi at venda sær til Føroya Fiskimannafelag sum skjótast.
Sum bygnaður felagsins er í dag, eru sóknarformenn eisini varafólk í teimum sýslunum, har ongir valdir tiltakslimir eru fyri sitandi sýsluformenn. Men verður uppskotið samtykt, verða ongir sóknarformenn valdir í vetur, tá sóknarformansval annars skuldi verið eftir galdandi viðtøkum. Tí verður neyðugt at gera eina fyribilsskipan fyri varafólk í tíðarskeiðnum 1. februar 2018 – 31. januar 2020. Sýsluformansval verður veturin 2019/2020, og taka valdu sýsluformenninir og varðafólk við 1. februar 2020.
Sum fyribilsskipan hevur nevndin gjørt av, at hvør sýsla útnevnir tvey varðafólk at traðka til, tá sitandi sýsluformaður hevur forfall í tíðarskeiðnum 1. februar 2018 – 31. januar 2020.
Sambært uppskotinum til viðtøkubroyting skulu trý varðafólk veljast fyri hvønn sýsluformann frá næsta sýsluformansvali at rokna. Stjórnin fer at eggja til, at hesir altíð eisini møta á landsfundi.
At taka av skipanina við sóknarformonnum hevur við sær, at smærri fylgibroytingar mugu gerast aðrastaðni í viðtøkunum.


text:
Summarferia í Danmark juli 2016 5
Vit eru farin ein biltúr til Frederikshavn, í gangigøtuna sjálvandi :o)
Oman á strondina ein túr
Vit eru júst komin heim aftur og beint til grillina :)
Ein fitt omma og 2 fitt børn
Trífóturin er ikki so galin
Krokkets er ikki so galið, men tapi altíð :(
Vit eru á veg til Petur og Oleu ein túr, pausa - tekur 3 tímar at koyra.
So vótu vit frammi, fríggjadag kl 17:30
Jason stríðist
Grilling á skránni, mega lækkur hús tey hava lati bygt, vóru liðug í vár
Hugnaligt at sita her um kvøldi
Vit bæði eru farin ein túr í gangigøtuna í Odense
Odense Rådhus
Bryggeriet er eitt hugnaligt stað
Ein túr inni í H. C. Andersens hus
Heimi hjá H. C. Andersen
Sera hugnaligar gøtur
Ein søga um Odense
Eitt elligamalt hús
Sankt Albani Kirke í Odense
Dómkirkjan í Odense,
Skt. Knuds
Kirke
Kong Knud, seinni Knud den hellige liggur her í einari opnari krubbu
Heima aftur hjá Petur og teim
Mega gott veður og aftur at grilla :)
Olea hevur keypt sær eina pavilijong, so hugnaligt at siga her um kvøldi
Sunnudagur og vit gera klárt at fara heim aftur til Hou, ein sera hugnaligur
túrur her hjá Petur og Oleu, svógu 2 nætur :o)
Á veg steðgaðu vit á hjá Anju í Aalborg eftir Deboru, Anja ætlaði út at keypa
gávu til Deboru sum fyllir í morgin
Taðveitdenn aftur grilling á skránni
So var Anja og Gudrid her
6. Partur >>>>>


text:
Upptakt millum TB-KÍ
TB | 18/05/13
2. hvítusunnudag kl 15 hittast tvey av aldargomlu feløgunum í føroyskum fótbólti inni í Trongisvági.
KÍ spældi sera væl tey fyrstu leikumførini og lógi heilt í oddiunum. Tað hevur ikki gingist so væl í hond hjá teimum í seinastuni, og HB er drigið alt longur og longur frá teimum í FM-stríðnum. Fyri klaksvíksingar og Kíarar, har FM-heitið hava verið gerandiskostur í áratíggju, kann bíðitíðin tykjast sum ein ævinleiki, nú HB, B36 og Eysturoyarliðini hava koppað KÍ av trúnuni hesi seinastu 15 árini. Onki minni enn ein sigur, er eitt krav frá trúføstu viðhaldsfjøldini úr Klaksvík.
Tað er ikki komið ofta fyri, at TB hevur vunnið á KÍ. KÍ er sum aloftast við yvirlutan, men liðini hava eisini spælt nógvar javnleikir. Seinast TB vann móti besta liðnum hjá KÍ, var tá liðini bæði vóru í 1.deild í 2009. TB vann tann dystin á Sevmýru 2-1, Joseph Bassene og Tórur Mortensen skoraðu. Áðrenn hetta, mugu okur leita langt aftur í tíðina til at finna seinasta sigur móti KÍ. Hesin sigur var drigin í land sama árið, tá ið KÍ vann FM í 1991. TB vann 1-0, og Henrik Thomsen skoraði einsamalla málið.
TB og KÍ brustu eisni sama við Djúpumýru á fyrsta leikdegi. TB hevði ein sera góðan fyrra hálvleik, og áttu av røttum at verið á odda 1 ella 2-0, men eitt mistak í TB-verjuni gjørdi, at KÍ fór til hálvleiks við einari 1-0 leiðslu. TB royndi at fara longur fram á vøllin í seinna hálvleiki, men her fingu okur at sanna, at KÍ eru sera dugnaligt í mótálopum og umstillingaspæli, og teir vunnu til endans 3-0.
Tað var eisini vakur mótálopsfótbóltur av KÍ, tá TB fekk sín størsta lúsing í fjør. Hetta var heima við Stórá. KÍ hevði undanvind í fyrra hálvleiki og pressaði TB í botn, men komu sjáldan í vandastøður framman fyri Ivan. Teir fingu bert tað eina málið, og so tá Bárður Dimon javnaði seinna í hálvleikinum, var lagið gott á monnum, tí okur ætlaðu heilt vist at gera okkum dælt av undanvindinum. Men okur fingu sum vátan vøttin framaná, og KÍ útnyttaði til fulnar, at TB var farið longur fram á vøllin og skoraði 5 mál.
TB hevur fingið nógvar rósur eftir dystin í Gundadali. TB royndi at spæla positivan fótbólt, og tey sum vóru og hugdu at, fingu ein frálíkan fótbóltsdyst. Tvær ferðir bjargaði HBarir á strikuni, TB rakti stongina einaferð og kundu fingið eitt brotsspark, men slík verða valla dømd á vestaru hálvu, tá HB spæla.
Óansæð, hvussu nógv fólk rósa og lovprísa álopsfótbólti, so eru tað stigini ið telja. Sum dømi fór 07 Vestur í Gundadal og fekk eitt stig í einum illa spældum dysti. Tað er tó gleðiligt, at TB ikki leggur seg aftur í egnan brotsteig, bert fyri at sparka bóltin burt. Slíka spæliætlan vóru okur vitni til alt ov ofta seinasta kappingarári, og tað er ikki ein gongd leið í fótbólti, ella endar eitt lið bara sum prugelknabe. Ein má onkursvegna eisni tillaga seg eitt sindur til mótstøðuliðið, og ikki bara spæla opportunistiskt og framsøkið, tí hetta kann geva KÍ pláss og umstøður til mótálopsfótbólt. Skuldi tað hepnast TB at vinna móti KÍ, so eru tað bert 3 stig, ið skilja liðini.
Heimasíðan ynskir øllum TBarum, nær sum fjar, ein góðan dyst mánadagin. Einaferð, altíð!
M.E.


text:
Creative Business Cup 2018
Hvør skal umboða Føroyar í Creative Business Cup?
Nú sleppa føroyskir íverksetarar aftur at royna seg. Hósdagin 23. august verður nýggja Kongshøll í Sjóvinnuhúsinum karmur um kappingina Creative Business Cup Føroyar, ið er ein kapping millum føroyskar íverksetarar. Vinnarin umboðar Føroyar í altjóða Creative Business Cup kappingini, ið verður í Keypmannahavn í november.
Creative Business Cup er ein altjóða íverksetarakapping har kappast verður um heiðurin at verða heimsins besti íverkseti innan kreativar vinnur.
Endamálið við kappingini er, at varpa ljós á og stuðla íverksetarum og fyritøkum í kreativu vinnuni, umframt at verða bindilið millum íverksetarar, íleggjarar og altjóða marknaðin. Í ár taka fleiri enn 70 lond lut í kappingini í Keypmannahavn.
Í Føroyum verður kappingin skipað sum eitt samstarv millum Vinnuframa, Íverksetarahúsið, Fróðskaparsetur Føroya og Hugskotið.
Øll sum hava eina nýskapandi íverksetarafyritøku, kunnu melda seg til, við at senda ein teldupost til hugskotid@hugskotid.fo har eitt tilmeldingarskjal verður útflýggjað. Seinasta freist at melda til er 25. juli, og eitt panel velur út fimm fyritøkur, sum sleppa við í føroysku finaluna í Kongshøll, at leggja fram fyri einum royndum dómarapaneli. Vinnarin sleppur síðani víðari til altjóða finaluna í Keypmannahavn.
Meira kunning fæst við at venda sær til Sóley Heradóttir Hammer á tlf. 289333 ella Bjartur Nolsøe á tlf. 239500
SEINASTU TÍÐINDI
Nýggjur leiðari settur á Vinnuframa
Leiðari til Vinnuframa
Starvið
Vinnuframi søkir leiðara at arbeiða fulla tíð, ið m.a. skal standa fyri virkseminum o…
Almennur fundur um hópfígging (Crowdfunding)
Hópfígging er ein skjótt vaksandi fíggingarháttur hjá íverksetarum kring allan heim, men enn er h…


text:
Bodil Rahbek er útbúgvin tíðindakvinna frá Danmarks Journalisthøjskole 1988 og hevur í trý ár verið redaktiónsleiðari hjá Danmarks Radio. Nú er hon farin undir nýggja verkætlan fyri Útvarp Føroya
Viðtal, Birgir Kruse, Sosialurin 24. februar 2001:
MENNING. Tey journalistisku arbeiðsplássini eru smá her. Júst tí hava fólk, sum arbeiða á hesum øki, tørv á at hittast og skifta orð um fakligar journalistiskar spurningar, heldur Bodil Rahbek. Hon arbeiðir við menningarætlan í Útvarpinum og heldur, at Blaðmannafelagið átti at sæð tað sum sína uppgávu, at skipa fyri journalistiskum kjaki.
Bodil Rahbek, sum er útbúgvin tíðindakvinna, er farin undir nýggja verkætlan fyri Útvarp Føroya.
“Verkætlanin snýr seg um persónliga og fakliga menning hjá programmfólkunum í Útvarpinum”, sigur Bodil, sum er útbúgvin tíðindakvinna frá Danmarks Journalisthøjskole 1988.
“Tá talan er um menning, at dagføra sína vitan og gerast betur førur fyri at røkja sína uppgávu, so hugsa tey flestu helst um eftirútbúgving”, sigur Bodil. “Men menning er eisini nakað, ið fer fram í dagligdegnum, í arbeiðsumhvørvinum, í samstarvinum við tey, sum eru á arbeiðsplássinum”.
Bodil, sum er donsk, nýtir hugtakið efter-uddannelse og heldur tað upp móti hugsaðu orðunum frem-uddannelse. “Eg kann siga, at henda verkætlanin heldur enn at snúgva seg um beinleiðis eftirútbúgving, í størri mun snýr seg um eina journalistiska tilbúgving”, sigur Bodil Rahbæk.
“Í stóran mun snýr menning seg eisini um sannkenning og ásannan” sigur Bodil. “Tá eg sum fremmand komi uttan í frá og seti spurningar um, hvussu arbeitt verður, so verða fólk sett at arbeiða. At lýsa teirra dagliga virki, arbeiðslag og metodur, eins og egna arbeiðssituatión. Alt hetta gevur oftast nýggjar sannkenningar. Og so er menningin jú longu sett ígongd.”
- Hvussu roynir tú so at loysa júst hesa uppgávuna?
“Eg arbeiði við vegleiðing innan journalistiska yrkið. Men eg brúki eisini nógva tíð til at lurta og eygleiða, hvussu arbeitt verður á hesum staðnum, Útvarpi Føroya. Eg seti nógvar spurningar, men eg havi ikki svarini. Tey skulu fólkini á hesum staðnum sjálvi finna. Men tað, at eg eri til staðar, kann verða ein trygd fyri, at tíðin verður brúkt til at skifta orð og kjakast um journalistikk og journalistiska yrkið, um arbeiðsgongdir og um sjálvt handverkið”, sigur Bodil Rahbek.
Ilt er at læra gamlan hund uppi at sita, sigur orðatakið og javnan síggja vit í bløðunum hvassorðaðar viðmerkingar frá miðlunum, tá onkur vil leggja seg út í arbeiðið hjá tíðindafólki og dittar sær at geva eitt boð uppá tíðindi og tíðindaflutning, sum kanska kundi verðið annaleiðis. Hetta tykist verða ein hørð verð, har eisini langt er millum kvinnurøddirnar.
Spurd um, hvussu programmfólk í Útvarpinum taka í móti henni, sigur Bodil Rahbek, at tey eru ómetaliga positiv. “Hetta eru jú engasjerað fakfólk, sum seta sær høg mál”, sigir hon. “Hetta er heldur ikki ein málsligur ella tjóðskaparligur spurningur”, sigur Bodil. “Journalistikkur er eitt handverk, og tey grundsjónarmið, sum øll arbeiða eftir, eru almenn og galda fyri allan heimin”, sigur Bodil, sum tó skoytir uppí, at sjálvandi eru mentunarligir munir, sum tó mest koma til sjóndar í tí sniði, tú ber tíðindini. Í mátanum ella forminum. “Tað týdningarmesta hjá mær er, at virða henda munin”, sigur Bodil.
“Føroyska Útvarpið skal ikki gera útvarp soleiðis, sum vit gera tað í danska útvarpinum. Sniðið er hvør sítt”, sigur Bodil, sum áður hevur verið leiðari í eini verkætlan, ið fevndi um danskt og svenskt útvarpssamstarv. “Og tað ber væl til. Vit skulu bara finna eitt felags støði og semjast um, hvussu vit skulu gera tað. Konsensus er lyklaorðið.”
- Hvat heldur tú um møguleikarnar fyri at mennast, hjá føroyskum tíðindafólki?
“Tey journalistisku arbeiðsplássini eru smá her. Júst tí hava tey fólk, sum arbeiða á hesum øki, tørv á at hittast í størri høpi, skulu tey skifta orð um fakligar journalistiskar spurningar”, heldur Bodil.
“Blaðmannafelagið átti at sæð tað sum sína uppgávu, at tryggja eitt tílíkt høpi. At eitt forum er til journalistiskt kjak. Tað nýtast ikki at vera stór og kostnaðarmikil tiltøk, ein fer undir. Bara tað at hittast eina ferð um mánaðin og kjakast um eitt fakligt evni vildi ført nakað við sær. Og givið menning.”
- Er tað yvirhøvur umráðandi hjá journalistum altíð at mennast og fylgja við? Er ein søga ikki altíð ein søga...?
“Tað er týdningarmikið hjá øllum at mennast í egnum starvi. Ikki bara hjá journalistum. Arbeiði yvrihøvur fyllir ómetaliga nógv í okkara lívi. Ikki bara mált í teirri tíð, vit eru til arbeiðis, men eisini í tí týdningi, arbeiði hevur fyri samleika okkara millum onnur menniskju,” sigur Bodil, sum leggur afturat, at nógvar kanningar greitt vísa, at møguleikarnir fyri spennandi og mennandi uppgávum hjá fólki flest, hava eins nógv at týða og sjálv hin útgoldna lønin.
“Men hjá tíðindafólki og miðlunum yvirhøvur er tað alneyðugt at verða í støðugari menning, tí kappingin um hyggjarar, lurtarar og lesarar gerst alsamt harðari. Ein søga er ikki bara ein søga. Ein og hvør søga kann vinklast og sigast á ymsan hátt. Í nógvum útgávum og á nógvar ymsar mátar.”
- Tað, sum vit kenna til í dag verður ofta yvirhálað av teknikki í morgin. Til dømis við internetinum. Sært tú tíðindi á internetinum sum eina spennandi avbjóðing hjá tíðindafólki?
“Sjálvandi. Vit vita, at miðlanýtslan broytist nógv í hesum tíðum. Internetið tekur nógv av teirri tíð, sum fólk annars brúka til at hyggja í sjónvarp og at lesa avísir. Útvarp hevur tann eginleikan, at tú kanst lurta eftir tí, meðan tú ert á netinum. Og sum miðil má ein verða til staðar, har sum viðskiftafólkini eru. Tað er klárt.”
Hóast virksemið fyri Útvarp Føroya, er Bodil enn í starvi hjá danska útvarpinum, har hon í trý ár hevur verið redaktiónsleiðari í Københavns Radio, sum deildin í høvuðsstaðarøkinum nevnist. Áður hevur hon arbeitt á trimum øðrum regionalum útvarpsstøðum og eisini hjá P1 í Danmarks Radio.
Tá Bodil í tíðarskeiðnum 1989-92 búði í Føroyum, var hon m.a. korrespondentur hjá tíðindastovuni Ritzau. Miðskeiðis í 90’unum skrivaði Bodil í trý ár fyri blaðið hjá donsku Juni rørlsuni, sum er ímóti ES-limaskapi. Seinastu árini hevur Bodil í stóran mun arbeitt við leiðsluspurningum.
Birgir Kruse, Sosialurin 24. februar 2001


text:
Billán
Tað kann vera ein góð fíggjarlig avgerð at skifta bilin út, áðrenn bilurin nær tann aldurin, tá hann krevur ábøtur. Ein nýggjur bilur er tryggari, meira álítandi og umhvørvisvinarligur.
Fyrimunir
Við einum billáni kanst tú keypa nýggjan bil, brúktan bil ella húsvogn. Keypir tú nýggjan bil, kann áramálið á láninum vera upp til 7 ár.
Um billán
Tað eru nógvar útreiðslur av bæði at keypa og eiga bil. Áðrenn vit bjóða tær billán, hyggja vit at fíggjarviðurskiftum tínum. Á tann hátt koma vit fram til, hvussu nógv tú kanst læna og gjalda um mánaðin.
Renta og treytir
Rentan verður ásett eftir útgjaldinum á bilinum, sí annars rentuyvirlit.
Vanliga verður tú biðin um at seta bilin sum trygd fyri lánið.
Skal tú hava billán, mást tú vera 18 ár, og fíggjarviðurskifti tíni skulu vera góð.


text:
Her er teksturin til Andaliga samveru, ið MC-Hár gav út í 1998, orðini vórðu skrivað á Oyrasundskollegiinum í mars 1996, tað vóru eg sjálvur og MC-Allah, ið skrivaðu tey. Hesi orð vóru viðheft sum eitt bræv til Trónd Bogason, ið sambandi við, at vit sendu honum nakrar tekstir at gera løg til, tí vit skuldu spæla á ólavsøkukonsertini hetta árið. Hinir tekstirnir vóru Tú ert deyðir, Sangurin um orð tøl og tos og Endiliga tað ordentliga ólavsøkurappið, Hesin var sum so ikki ætlaður, sum tekstur til MC-Hár. Men tá vit komu heim til Føroyar, hevði Tróndur gjørt lag til allar tekstirnar, eisini hendan, og vit orðunum: “Tað kann man ikki, og tí mugu vit gera tað”, gjørdist hesin sangurin fastur táttur á okkara spæliskrá.
Andalig samvera
Sperm, sperm,
Oralseks, analseks, sutta ein murt
reyvarholið verður við glíðikrem smurt
hondjørn, bondaga pískasløg og skríggj
kom og blanda sperm í mítt morgunkvalmaspýggj
dildoin vibrerar, tambar tarmin hjá mær
meðan mín viberar í tarminum hjá tær
urinseks, spanskt, franskt, ungarskt og bulgarkst
mítt gummilastik undirtoy er ljósareytt og smart
Eg elski tá tú kemur í mær
men ikki eg forkasti at koma í tær
Sperm, sperm
Prins Albert á høvdinum havi eg
fimm kilos vektir eru nakað fyri meg
nakkost og flatlús í hópatal
murturin hjá mær aldrin vaskast skal
teir í Mold eru tað vit kalla rættir menn
teir kunnu taka meg tríggir í senn
at slikka eitt reyvarhol sum smakkar av cucc
gerð tað meg kanska til ein verri bukk
Eg elski tá tú kemur í mær
men ikki eg forkasti at koma í tær
So er bara at venja, soleiðis ljóðar lagið:


text:
Nýggjastu tíðindi
Býarbussurin og ferðslan í komandi viku
Summarfestivalurin stendur fyri durum 15. árið á rað, og vit gleða okkum til enn ein fantastiskan festival. Eins og undanfarin ár verður ferðslan kring miðbýarøkið umskipað í samband við festivalin.
Fyrireikingarnar til Summarfestivalin byrja at ávirka ferðsluna mánadagin 6. august, og broytingarnar eru galdandi alla festivalvikuna. Koyrandi verður aftur sum vanligt mánamorgunin 13. august.
Í tíðarskeiðnum, meðan ferðslan er umskipað, koyrir Býarbussurin hjá kommununi ikki. Bussarnir hjá Bygdaleiðum steðga bert við steðgistøðini á Borðoyarvík, eisini leið 500 (Klaksvík - Viðareiði) og 504 (Klaksvík - Kunoy).
Trýst her fyri at síggja ferðslubroytingarnar.
Klaksvíkar kommuna heitir á øll um at vísa varsemi í ferðsluni, og ynskir somuleiðis øllum ein góðan Summarfestival.
Nýtt í kommununi
Klaksvík í fokus endaði hóskvøldið við einum braki í nýumvælda Spinnarínum. Les meira »
Fitt av fólki vóru við, tá Skúlatrøð og ítróttarøkið vóru í fokus mikukvøldið. Les meira »
”Virkin eldri” er vorðið eitt afturvendandi og vælkent hugtak, og sæst tað aftur í býarmyndini, at fólkapensjónistar í Norðoyggjum… Les meira »


text:
Nýggj lærubókarøð við arbeiðsbók og lærarabók til lærugreinina alisfrøði og evnafrøði í 7. flokki. Pól Jespersen, studentaskúlalærari, hevur týtt og tillagað til føroysk viðurskifti úr bókarøðini »Ny fysik/kemi«, ið danska forlagið Gyldendal hevur givið út. Arbeiðsbókina hevur Janus Dam Guttesen myndprýtt, við góðum og frágreiðandi tekningum til hvørja arbeiðsuppgávu. Á arbeiðsbókini eru 17 venjingar við ymsum næmingaroyndum. Harumframt eru uppgávur, sum næmingarnir kunnu arbeiða við heima. Aftast í lærarabókini eru nakrar smáar uppgávur, ið lærarin kann fjølrita til næmingarnar. Har eru eisini støðuroyndir, har sum næmingarnir sjálvir skulu orða hóskandi uppgávusvar.
Námsfrøðiligur stuðulsbólkur við Harriet Hansen, Selmar Jacobsen og Jacob Thomsen hevur viðgjørt handritið. Lagt verður upp til, at næmingarnir skulu nýta sítt íborna forvitni at undrast á tað, sum eygað sær. Bókarøðin byggir víðari á innihaldið í lærugreinini náttúru og tøkni í 4., 5. og 6. flokki. Har eru næmingarnir vanir at eygleiða náttúrufyribrigdi, undrast á og spyrja, og síðani finna svarini. Nógvu royndirnar og uppgávurnar eru ætlaðar at lætta um innlæringina. Felagsroyndir, ið lærarin vísir flokkin, eru nevndar í næmingabókini.
Nýggj lærubók við arbeiðsbók og lærarabók til lærugreinina alisfrøði og evnafrøði í 7. flokki. Pól Jespersen, ...
Nýggj lærubókarøð við arbeiðsbók og lærarabók til lærugreinina alisfrøði og evnafrøði í 7. flokki. Pól Jespers...


text:
Tá eg sá at evnið fyri síðstu viku var GLEÐI, visti eg at hetta var júst nakað fyri meg. Eg var undir rættiliga stórum trýsti, tí eg skuldi upp í roynd fríggjadagin. Eg var soo nervøs fyri hesari royndini, men... Continue reading →
Øll menniskju ynskja at verða elskaði. Tað kennist ofta torført at elska okkum sjálvi. Vit síggja ikki eins væl okkara egnu góðu eginleikar, sum eginleikarnar hjá øðrum. Tá vit so merkja at onkur annar elskar okkum, so føla vit at... Continue reading →
Hvussu nógv av tí sum vit veruliga ynskja at gera, gera vit í gerandisdegnum? Tað eru túsund ting, sum eg havi hug til at gera hvønn dag, men alt ov ofta, tá kvøldið kemur, havi eg ikki ein gongd gjørt... Continue reading →
So bleiv eg 27 ár! Ongantíð áður, havi eg hugsað so nógv um mín aldur. 27 ár.. onkursvegna kenni eg meg gamla. Eg royni at billa mær inn, at tað er tí eg lesi saman við so ungum fólki. Jaa,... Continue reading →
Menniskjað hevur tørv á, at kenna seg sum ein part av einum bólki. Tað nýtist ikki at verða nakar ávísur bólkur, men øll hava tørv á at føla at onkur annar skilur ein, og leggur í ein. Fyri at kunna... Continue reading →


text:
Tíðindaskriv frá Svimjisambandi Føroya
Teir ungu svimjararnir úr Føroyum vístu veruliga tenn á evropeisku meistarastevnuni fyri smáar tjóðir, sum var í Íslandi farna vikuskifti. Í seniorbólkinum vunnu tey 6 gull, 12 silvur og 6 bronsu, og í juniorbólkinum 15 gull, 9 silvur og 6 bronsu. Tilsamans gjørdust tey nummar 2 í liðkappingini, aftanfyri vertirnar Ísland, og settu hartil 6 føroysk met og 23 juniormet.
Hetta er einastandandi úrslit, serliga tá ið hugsað verður um at bara ein av teimum er fyrstaársseniorur, tvær eru fyrstaársjuniorar, og restin undir veruligan junioraldur. Tey vóru 8 úr Føroyum, í kapping ímóti einum liði á 35 úr Íslandi, 6 úr San Marino, 6 úr Andorra og einum úr Luxembourg. Tey svumu nógvar kappingar í part, og oftast bæði innleiðandi og finalu í hvørjari grein. Og tó so megnaðu tey at halda tørn og halda á, í tveir fullar dagar.
Talan er um enn eitt gott ættarlið av svimjarum, sum ikki fýrir fyri at venja og kappast einar 6 kilometrar um dagin, fyri síðani at møta til morgunvenjing mánamorgunin. Hóast tey ikki eiga langgeil at venja á í Føroyum, so tora tey at geva seg eisini í langa hylinum, kanska tí at tey eftirhondini so ofta hava verið til kappingar í Íslandi og Danmark.
Næsta Small States stevna verður í Andorra í juni 2012. Longu nú hósdagin fara svimjarar úr Havnar Svimjifelag og Suðuroyar Svimjifelag við Ægir til Danmarkar at kappast, á donsku meistarastevnuni fyri ung. Fyrst í juli verður norðurlendsk meistarastevna fyri ung í Noregi, mitt í juli evropeisk juniormeistarastevna í Finnlandi, og fyrst í august evropeisk meistarastevna í Ungarn.
Heiðursmerki
- 50 frí kvinnur: Guðrun Mortensen juniorsilvur, Birita Debes juniorbronsa
- 50 frí menn: Pauli Ø. Mohr bronsa, Magnus Jákupsson juniorbronsa
- 50 rygg kvinnur: Birita Debes gull og juniorgull
- 50 rygg menn: Magnus Jákupsson gull og juniorgull
- 50 bringa kvinnur: Tanja Skaalum bronsa og juniorgull, Turið S. Christiansen juniorbronsa
- 50 bringa menn: –
- 50 firvald kvinnur: Poula Ø. Mohr bronsa og juniorgull, Birita Debes juniorbronsa
- 50 firvald menn: Magnus Jákupsson gull og juniorgull
- 100 frí kvinnur: Cecilia Eysturdal bronsa og juniorsilvur, Poula Ø. Mohr juniorbronsa
- 100 frí menn: Magnus Jákupsson juniorbronsa
- 100 rygg kvinnur: Birita Debes silvur og juniorgull
- 100 rygg menn: Magnus Jákupsson silvur og juniorsilvur
- 100 bringa kvinnur: Tanja Skaalum gull og juniorgull, Turið S. Christiansen silvur og juniorsilvur
- 100 bringa menn: (eingin føroysk luttøka)
- 100 firvald kvinnur: Poula Ø. Mohr bronsa og juniorgull
- 100 firvald menn: Magnus Jákupsson silvur og juniorgull
- 200 frí kvinnur: Cecilia Eysturdal silvur og juniorgull
- 200 frí menn: –
- 200 rygg kvinnur: Birita Debes silvur og juniorgull
- 200 rygg menn: Magnus Jákupsson, silvur og juniorsilvur
- 200 bringa kvinnur: Turið S. Christiansen gull og juniorgull; Tanja Skaalum silvur og juniorsilvur
- 200 bringa menn: (eingin føroysk luttøka)
- 200 firvald kvinnur: (eingin føroysk luttøka)
- 200 firvald menn: (eingin føroysk luttøka)
- 200 blandað kvinnur: Turið S. Christiansen gull og juniorgull
- 200 blandað menn: Magnus Jákupsson bronsa og juniorsilvur
- 400 frí kvinnur: Cecilia Eysturdal silvur og juniorgull
- 400 frí menn: (eingin føroysk luttøka)
- 400 blandað kvinnur: (eingin føroysk luttøka)
- 400 blandað menn: (eingin føroysk luttøka)
- 800 frí kvinnur: Cecilia Eysturdal silvur og juniorgull
- 1500 frí menn: (eingin føroysk luttøka)
- 4×100 frí kvinnur: SSF silvur
- 4×100 frí menn: (eingin føroysk luttøka)
- 4×100 blandað kvinnur: SSF silvur
- 4×100 blandað menn: (eingin føroysk luttøka)
Føroysk met
- 50 rygg kvinnur: Birita Debes fyrst 30.74 í innleiðandi, síðani 30.69 í finaluni
– Elspa Mørkøre átti metið 30.78 frá evropeisku juniormeistarastevnuni í 2007
- 100 rygg menn: Magnus Jákupsson 1:00.19 í finaluni
– Kári J. á Høvdanum átti metið 1:00.68 frá evropeisku juniormeistarastevnuni í 2008
- 100 firvald menn: Magnus Jákupsson 58.54 í finaluni
– Pál Joensen átti metið 59.24 frá Reykjavík International Games í 2009
- 4×100 frí kvinnur: Guðrun Mortensen, Cecilia Eysturdal, Poula Ø. Mohr og Birita Debes 4:20.30
– Sára Ejdesgaard, Shaila millum Garðarnar, Elspa Mørkøre og Lisbeth L. Joensen áttu metið 4:26.94 frá SMÍ 2004
- 4×100 blandað kvinnur: Birita Debes, Tanja Skaalum, Poula Ø. Mohr og Cecilia Eysturdal 4:39.88
– Sára Ejdesgaard, Lisbeth L. Joensen, Elspa Mørkøre og Shaila millum Garðarnar átti metið 5:01.61 frá SMÍ 2004
Juniormet
- 50 rygg kvinnur: Birita Debes fyrst 30.74 í innleiðandi, síðani 30.69 í finaluni
– Birita átti sjálv juniormetið 31.18 frá Reykjavík International Games í januar
- 50 rygg menn: Magnus Jákupsson 27.89 í finaluni
– kravtíð til at seta juniormet var her 28.05
- 50 bringa kvinnur: Tanja Skaalum fyrst 35.98 í innleiðandi, síðani 35.69 í finaluni
– kravtíð til at seta juniormet var her 36.88
- 50 firvald kvinnur: Poula Ø. Mohr 30.67 í finaluni
– Astrið Foldarskarð átti juniormetið 30.92 frá donsku meistarastevnuni í 2009
- 50 firvald menn: Magnus Jákupsson fyrst 26.12 í innleiðandi, síðani 26.05 í finaluni
– kravtíð til at seta juniormet var her 26.62
- 100 frí kvinnur: Cecilia Eysturdal fyrst 1:02.69 í innleiðandi, síðani 1:02.30 í finaluni
– Birita Debes átti juniormetið 1:03.10 frá heimsmeistarastevnuni í 2009
- 100 rygg kvinnur: Birita Debes 1:08.55 í finaluni
– Birita átti sjálv juniormetið á 1:09.38 frá Reykjavík International Games í januar
- 100 rygg menn: Magnus Jákupsson fyrst 1:02.43 í innleiðandi, síðani 1:00.19 í finaluni
– kravtíð til at seta juniormet var her 1:01.35
- 100 bringa kvinnur: Tanja Skaalum fyrst 1:19.08 í innleiðandi, síðani 1:18.10 í finaluni
– Turið S. Christiansen átti juniormetið 1:19.03 frá Reykjavík International Games í januar
- 100 firvald kvinnur: Poula Ø. Mohr fyrst 1:09.57 í innleiðandi, síðani 1:09.23 í finaluni
– Hildur á Fløtti átti juniormetið 1:10.78 frá Reykjavík International Games í 2009
- 100 firvald menn: Magnus Jákupsson 58.54 í finaluni
– kravtíð til at seta juniormet var her 1:01.54
- 200 frí kvinnur: Cecilia Eysturdal 2:13.14 í finaluni
– Monika Biskopstø átti juniormetið 2:15.56 frá Reykjavík International Games í januar
- 200 rygg kvinnur: Birita Debes 2:30.53 í finaluni
– kravtíðin til at seta juniormet var her 2:33.57
- 800 frí kvinnur: Cecilia Eysturdal 9:39.42 í finaluni
– kravtíð til at seta juniormet var her 9:46.92
- 4×100 frí kvinnur: Guðrun Mortensen, Cecilia Eysturdal, Poula Ø. Mohr og Birita Debes 4:20.30
eingin átti juniormetið her
- 4×100 blandað kvinnur: Birita Debes, Tanja Skaalum, Poula Ø. Mohr og Cecilia Eysturdal 4:39.88
– eingin átti juniormetið her
Vegna Svimjisamband Føroya
Rókur í Jákupsstovu,
næstformaður


text:
Kvøldseta mánakvøldið 25. oktober kl. 19.00 í Løkshøll
Nú sluppin Høganes er vorðin 125 ár, hevur nevndin í Felagnum Høganes avgjørt, at halda eina kvøldsetu í Løkshøll í Mentanarvikuni í Runavík. Endamálið við felagnum er at byggja eitt savn – eitt vitjunarvert stað fyri ferðafólk á Skálafjørðinum.
Høganes er í dag einasta skip av sínum slag í Evropa. Í hesum sambandi fer Albert Isfeld at tosa um friðing og týdning av at varðveita m.a. skip, bygningar og umráði.
Á tiltakinum mánakvøldið er Gunnar Nolsø orðstýrari og fer samstundis at leggja upp til kjak. Dánjal Petur Højgaard, formaður í felagnum, fer at tosa um Felagið Høganes sum hevur virkað í 26 ár. Harumframt fer Hans í Líðini at greiða frá sínum royndin og arbeiði við sluppuni Jóhannu úr Vági. Tónleikarin og tónasmiðurin, Johan Mortensen, fer at undirhalda við harmonikutónleiki. Aftaná er Café Løkshøll opin og møgulleiki verður at keypa eina t-shirt við tekning av Óla P.
Atgongumerki á 50 kr. eru at fáa við dyrnar.


text:
Vágs kommuna leggur stóran dent á, at veita borgarum og fyristøkum sóttreinsað vatn.
Í kommununi eru tvey reinsiverk (eystara og vestara) Vestara reinsiverk veitir sóttreinsað vatn til flest øll húsarhald í kommununi.
Á reinsiverkunum verður vatnið fyrst leitt gjøgnum sandfiltur, síðani verður tað UV-strálað. Vatnið frá eystara reinsiverki er bert ætlað virkjunum á havnalagnum og verður klorað eftir tað er farið gjøgnum sandfiltrið og UV-strálurnar.
Dagligt eftirlit er við vatnreinsiverkunum.
Fyri at tryggja okkum at vatnið lýkur ásett góðskukrøv, verða vatnroyndir tiknar eina ferð um mánaðan. Hesar vatnroyndir blíva tiknar eftir, at vatnið er sóttreinsað. Royndirnar verða sendar víðari til Heilsufrøðiligu Starvsstovuna, sum kannar vatnið fyri kemiskan og bakteriologiskan reinleika.
Úrslitið verður sent aftur til Teknisku deild hjá Vágs kommunu. Úrslitini av vatnroyndunum kunnu síggjast her.
Um vatnið ikki lýkur ásettu krøvini, verður borgarin kunnaður.
Eitt privat vatnfelag í Vágs kommunu
Eitt privat vatnfelag, Brekkugerðar Vatnfelag, er framvegis í Vágs kommunu. Brekkugerðar Vatnfelag fevnir um umleið 140 húsarhald.


text:
Enn eitt skip gerst nú partur av føroyska farmaskipaflotanum. Tað er Frakt & Sandsølan í Runavík, sum hevur økt um farmaskipaflotan.
Felagði Frakt & Sandsølan í Runavík hevur nú fingið eitt skip aftrat. Talan er um farmaskipið Sava Hill, ið hevur havt heimstað í Panama.
Sava Hill verður skrásett í føroyska flotanum í næstu viku, og heimstaðurin verður Runavík.
Álvur Højgaard, reiðari, vil ikki upplýsa keypsprísin, men sigur, at hetta er eitt skip, sum ofta hevur verið í Føroyum við last.
Nýggja skipið hjá Frakt & Sandsøluni kemur at sigla mest millum Føroyar og Noreg við rávøru til fóðurframleiðslu.
Við portalin www.skipini.com sigur reiðarin, at Sava Hill fær navnið Havnes.
Havnes er góðar 75 metrar langur og 14 m breiður. Skipið, sum er smíðað í 1991, hevur eina deyðvekt uppá 3100 tons.


text:
Søgan um fuglafangaran í Gásadali, sum fór umborð á eina franska skonnart við konuni fyri at skaffa sær ein son, kemur nú út sum skaldsøga.
Tað er sviin Richard Hobert, sum eisini hevur gjørt filmin um gomlu søgnina úr Gásadali, sum nú eisini gevur út sína fyrstu skaldsøgu, ið – eins og filmurin – hevur heitið ”Fågelfångarens Son”.
Skaldsøgan, sum er hin fyrsta hjá Richard Hobert, verður givin út á rættiliga nýggja bókaforlagnum Bokfabrikken.
Søgan er um Esmar, sum stendur til at missa sína jørð, um hann ikki fær ein son, ið kann taka yvir. Konan Jóhanna megnar bert at geva honum døtur, so til tess at fáa ein arvinga gera Esmar og Jóhanna av at fara til ein fremmandan mann í royndini at fáa ein son.
Skaldsøgan er bygd á eina søgn um Gásadali. Richard Hobert fekk hugskotið til at gera ein film um søguna, tá hann fekk hana fortalda av einari føroyskari kvinnu.
Í vár og tíðliga í summar fóru upptøkurnar til filmin fram í Gásadali og í Bø umframt í innrættaðum filmsstudio í gamla lufthavnsbygninginum á flogvøllinum.
- Kjarnin í søguni er ein verulig hending í Føroyum, sum framvegis livir sum søgn. Ein føroyingur segði mær søguna, ein anekdota, sum tók henni kanska 30 sekund at fortelja. Tað var í tøgnini eftir frásøgnina, at hugskotið kom. Tvístøðan hjá hesum hjúnunum, sorgarleikurin, kærleiksvalið og avleiðingarnar hava eisini nakað at siga okkum í dag, sigur Richard Hobert, nú hann hevur skrivað filmsleikritið um til eina skaldsøgu.
Filmurin ”Fågelfångarens son” verður frumsýndur í februar mánaði.


text:
Tíðindaskriv frá Svimjisambandi Føroya
Okkara svimjarar megnaðu í dag at vinna 4 gullheiðursmerki, 3 silvurheiðursmerki og 4 bronsuheiðursmerki, í teimum tíggju kappingargreinunum sum vit luttóku í, umframt at seta 3 oyggjaleikamet, 5 føroysk met og 2 landsliðsmet.
Føroyska luttøkan í finalum í dag:
- 1500 frí menn: Pál Joensen 15:44.68, gull og oyggjaleikamet
- 400 frí kvinnur: Eingin føroysk luttøka
- 200 firvald menn: Pál Joensen 2:05.81, bronsa og føroyskt met
- 100 firvald kvinnur: Bjørg Seloy 1:04.88, silvur og føroyskt met
- 100 firvald kvinnur: Shaila millum Garðarnar 1:07.57, bronsa
- 100 bringa menn: Pál Joensen 1:05.50, bronsa og føroyskt met
- 50 bringa kvinnur: Katarina Lamhauge 34.49, gull og føroyskt met
- 50 bringa kvinnur: Malan V. Bærendsen 34.94, nr 4
- 50 rygg menn: Kári J. á Høvdanum 26.25, silvur
- 200 frí kvinnur: Mona Simonsen 2:05.91, bronsa
- 200 blandað menn: Pál Joensen 2:04.41, silvur og føroyskt met
- 4×50 frí kvinnur: SSF 1:47.19, gull, landsliðsmet og oyggjaleikamet
- 4×50 blandað menn: SSF 1:44.77, gull, landsliðsmet og oyggjaleikamet
Hartil setti 13 ára gamla Poula Ø. Mohr nýtt føroyskt junior met sum fyrsti svimjari í 4×50 frí, við at svimja teir 50 metrarnar uppá 27.27 sekund, har hennara met frá í vár var 27.62.
Heiðursmerkjaúrtøkan er umleið sum mett frammanundan, tá ið vit hugdu at tilmeldingartíðunum, og tað eru tí rættiliga góðir dagar í væntu, nú í morgin til og við hósdag, um ikki okkurt heilt serligt hendir.
Finalurnar byrja hvønn dag kl 15:00 føroyska tíð, írestandi dagarnar, og verða væntandi útvarpaðar av bæði Kringvarpinum og Rás2.
Hotel Adlon, Mariehamn
Rókur í Jákupsstovu
vegna Svimjisamband Føroya


text:
Ingi Samuelsen
09.06.2017 - 16:34
Norðasta valdømi í Stórabretlandi, Hetland og Orknoyggjar, er framvegis liberaldemokratiskt.
Á tjóðartingsvalinum í gjár vann Alistair Carmichael stórsigur fyri liberaldemokratarnar og varð á fimta sinni valdur at umboða hetlendingar og orknoyingar í tjóðartinginum í Westminster.
Úrslitið av valinum í gjár var, at Carmichael fekk 11.312 atkvøður, svarandi til 48,6 prosent av atkvøðunum.
Miriam Brett hjá SNP fekk 6.749 atkvøður (29,0 prosent), Robina Barton úr Labour fekk 2.664 atkvøður (11,4 prosent), Jamie Halcro-Johnston, konservativu fekk 2.024 atkvøður (8,7 prosent), Robert Smith frá UKIP fekk 283 atkvøður ( 1,2 prosent) og óhefti Stuart Hill fekk 245 atkvøður, svarandi til 1,1 prosent.
Carmichael fekk eitt munandi betri val fyri liberaldemokratarnar hesaferð enn á valinum fyri tveimum árum síðani. Tá vann hann tepurt á Danus Skene, sum tá stillaði upp fyri SNP. Bert góðar 800 atkvøður vóru á muni. Carmichael fekk 41,4 prosent, SNP fekk 37,8.
Liberaldemokratarnir fingu tilsamans 12 sessir í tjóðartingsvalinum í gjár, ein framgongd upp á fýra.
Alistair Carmichael kemur úr Orknoyggjum. Í undanfarna valskeiði, tá teir liberalu vóru við í stjórnini hjá David Cameron, sat Carmichael í stjórnini sum ráðharri fyri Skotland og Norðurírland.


text:
Nær byrjaði tú við flogbólti?
Byrjaði í Mjølnir tá felagið bleiv stovna í 1978.
Hví valdi tú flogbóltin?
Flogbóltur er heilt einfalt ein fantastisk ítróttargrein. Tað er ikki av ongum at flogbóltur er heimsins mest íðkaða ítróttargrein. Spældi sum smádrongur nógv fótbólt og byrjaði so eisini uppá flogbólt. Ì unglingaaldri føldi eg at eg mátti velja flogbólt burturav fyri at kunna íðka 100%.
Hvørjum liðum hevur tú spælt við?
Mjølnir, Sundby KFUM, Skt. Jørgens VK (núverandi Frederiksberg Volley) , Fleyr.
Hvat fyri positión dámar tær best at spæla á vøllinum?
Hevari og kantsmashari.
Hvør er títt flogbólts idol?
Tað eru fleiri. Skal eg velja ein so verður tað Lorenzo Bernardi frá Italia. Annars nøvn sum Karch Kiraly USA, Vyachesliav Zaytsev hevari Sovjet /Russia (pápi núverandi Italienska stjørnuspælaran Ivan Zaytsev). Eg fylgdi rættuliga væl við í 80’unum og 90’unum so har eru nógv stórnøvn eg minnist aftur á, bæði hjá kvinnum og monnum.
Hvat er títt besta flogóltsminni?
Tey nógvu fyrstu árini í Mjølnir, tíðin í Skt. Jørgens VK í 90’unum, m.a. finalan um DM-heitið í 1992 í fullari KB-høll við gott 3000 áskoðarum. Eisini gullið á Oyggjaleikunum í Føroyum í 1989 er eitt gott minni.
Hvat er títt ringasta flogbóltminni?
Tá vit í Fleyr taptu steypafinaluna móti Mjølnir í 2000. Vit vunnu allar hinar dystirnar tað ári, so tað var súrt.
Hvat eru/vóru tínir bestu eginleikar á vøllinum?
Heilin, teknikkurin, seriøsur.
Hevur tú nøkur góð ráð til onnur, sum vilja spæla flogbólt?
Hav tað stuttligt og verð samstundis rættuliga seriøs/ur, teknikk-teknikk-teknikk, síðan nógv fysikk. Verð cool.
Álopspæl ella verjuspæl?
Flogbóltur er álopsspæl. Men annars má eg siga verjuspæli internationalt er blivið heilt ótrúligt, síðan libero-skipanin kom í brúk og tað ger flogbóltin enn meir síggjarvinaligt og stuttligari at spæla.
Hvar sært tú teg um 10 ár?
Í Danmark ella Suður-europa ella Gundadali ? Allarhelst onkurvegna aktivur í flogbóltinum.
Hvør skal svara næstuferð?
Anja Danielsen MK.
[youtube=http://www.youtube.com/watch?v=Vqk4jAupyTE]
Eitt sindur um Lorenzo Bernardi her


text:
Teir tríggir mannajagstrararnir, Ezra, Selina og Luka, leita eftir Veiðumannabókini, sum er stolin frá valdssjúka greivanum Dimir. Teir skulu forða greivanum at sleppa einum dreka leysum á jørðini sum liður í ætlan hansara at taka valdið í landinum. Og tað er ein kapprenning við tíðina. Teir tríggir vinirnir fara hvør sína leið, og Luka verður skjótt varugur við, at leiklutirnir eru býttir. Hann er ikki longur jagstrarin, men tann, ið verður jagstraður. Men við mest náðileysu mannajagstrarunum í hølunum verður Luka noyddur at taka truplar avgerðir.
Megna Luka, Ezra og Selina at steðga ørligu ætlanunum hjá greivanum? Og hvat skal Luka gera fyri ikki at verða tikin av kannibalinum?
Aftur


text:
Ingi Samuelsen
14.02.2018 - 12:52
Mentan > Mentan > Miðlar & fólk
Avstralska sjónvarpsstøðin SBS hevur framleitt ein film um asiatiskar kvinnur, ið eru fluttar til Føroyar fyri at finna kærleikan.
Tað er Bernadine Lim, ið hevur verið í Føroyum við einum sjónvarpsliði og framleitt ein fittan film, sum fortelur nakrar smásøgur um asiatiskar kvinnur og teirra føroysku menn. Um avbjóðingarnar, um mentanarmunirnar og um samanhaldið millum kvinnurnar.
Bernadine Lim er sjálv av fremmandum uppruna, uppvaksin sum einasta barn av sínum slag í lokalsamfelagnum, og hon hevur tí sera nógv í felag við føroysku Lenu Jacobsen, ið er fyrsta føroyska barnið við tailendskari mammu. Lena fortelur í filminum eisini frá sínum barndómi og hvussu tað var at leggja til merkis, at hon ikki var sum hini børnini í bygdini.
Filmurin fer lætt um tær neiligu síðurnar, sum kvinnurnar møta, eitt nú við at verða kallaðar ”e-bay-konur”.
Føroysku menninir í filminum tykjast vera ógvuliga glaðir fyri sínar konur – tær verða millum annað róstar fyri teirra góðu metgerð – men tað er eisini rættiliga skemtiligt at hitta føroyska mannin, ið als ikki dámar matin sum konan ger, men heldur vil hava siðbundnan føroyskan mat.
Filmurin kann síggjast her
Lena Jacobsen